text:
Bibele Eka Web Site Leyi | VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Vaavanyisi 8:1-35
8 Kutani vavanuna va Efrayimi va ku eka yena: “Xana i nchumu wa muxaka muni lowu u wu endleke eka hina hi ku ka u nga hi viti loko u ya lwa na Midiyani?”+ Va ringete hi matimba ku holova na yena.+2 Eku heteleleni a ku eka vona: “Xana ndzi endle yini loko ndzi pimanisiwa na n’wina?+ Xana leswi khwajiwaka swa Efrayimi+ a swi antswi ku ri ni madiriva lama hlengeletiwaka hi Abi-ezere?+3 Xikwembu xi nyikete tihosana ta Midiyani ku nga Orebe na Zebe+ evokweni ra n’wina, xana mina ndzi endle yini loko ndzi pimanisiwa na n’wina?” Moya wa vona wu vohle hi nkarhi wolowo loko a vula rito leri.+4 Emakumu Gidiyoni a fika eYordani, a wu pela, yena ni vavanuna va 300 lava a va ri na yena, va karhele kambe va ya emahlweni va ti hlongorisa.5 Endzhaku a byela vavanuna va le Sukoti+ a ku: “Ndzi kombela mi va nyika swinkwa swa swirhendzevutana vanhu lava landzelaka mikondzo ya mina,+ hikuva va karhele, mina ndzi hlongorisa Zeba+ na Salmuna,+ tihosi ta Midiyani.”6 Kambe tihosana ta Sukoti ti ku: “Xana swandla swa Zeba na Salmuna se swi le vokweni ra wena lerova vuthu ra wena ri fanele ri nyikiwa xinkwa?”+7 Hiloko Gidiyoni a ku: “Hi yona mhaka leyi loko Yehovha o nyiketa Zeba na Salmuna evokweni ra mina, kunene ndzi ta nyika nyama ya n’wina ntshovelo lowu nga ni mitwa ya le mananga ni swigatlu.”+8 Hiloko a ya emahlweni ni ndlela yakwe ku suka kwalaho a ya ePenuwele,+ kutani a vulavula na vona hi mukhuva lowu fanaka, kambe vavanuna va Penuwele va n’wi hlamula hilaha vavanuna va Sukoti va n’wi hlamuleke hakona.9 Hikwalaho a byela ni vavanuna va Penuwele a ku: “Loko ndzi vuya hi ku rhula, ndzi ta hirimuxa xihondzo lexi.”+10 Sweswi Zeba na Salmuna+ a va ri eKariko, vanhu lava a va ri emixaxeni ya vona va ri na vona, va ri kwalomu ka 15 000, ku ri hinkwavo lava siyiweke enxaxeni hinkwawo wa va le Vuxeni;+ lava se va dlayiweke, a ku ri vavanuna va 120 000 lava a va khoma banga.+11 Kutani Gidiyoni a ya emahlweni hi ndlela ya lava va tshamaka emintsongeni hi tlhelo ra le vuxeni bya Noba na Yogibeha,+ ivi a sungula ku hlasela nxaxa hi nkarhi lowu nxaxa a wu nga rindziwanga.+12 Loko Zeba na Salmuna va baleka, xikan’we-kan’we a va hlongorisa, a khoma tihosi timbirhi ta Midiyani, Zeba na Salmuna;+ kutani a tisa ku chava enxaxeni hinkwawo.13 Gidiyoni n’wana wa Yowasi a sungula ku tlhela enyimpini hi ndlela leyi tlhandlukelaka eHerese.14 Endleleni a khoma jaha ra le Sukoti,+ a ri vutisa.+ Kutani ri n’wi tsalela mavito ya tihosana+ ta Sukoti ni vakulukumba va wona, vavanuna va 77.15 Hiloko a ya eka vavanuna va Sukoti kutani a ku: “Hi loyi Zeba na Salmuna lava mi ndzi tlhontlheke ha vona, mi ku, ‘Xana swandla swa Zeba na Salmuna se swi le vokweni ra wena lerova vavanuna va wena lava karhaleke va fanele va nyikiwa xinkwa?’”+16 Hiloko a teka vakulukumba va muti ni mitwa ya le mananga ni swigatlu, a va hoxa ni vavanuna va le Sukoti, a va nyika dyondzo.+17 A hirimuxa+ xihondzo xa Penuwele,+ a dlaya vavanuna va muti wolowo.18 Kutani a byela Zeba na Salmuna+ a ku: “Xana a ku ri vavanuna va muxaka muni lava mi va dlayeke eTaboro?”+ Vona va ku: “Vona a va fana na n’wina, ha un’we, a va ri ni xivumbeko lexi fanaka ni xa vana va hosi.”19 Hiloko yena a ku: “A va ri vamakwerhu, vana va manana. Leswi Yehovha a ha hanyaka, loko a mi va londzovote va hanya, a ndzi nga ta boheka ku mi dlaya.”+20 Kutani a byela Yetere mativula yakwe a ku: “Suka u yima, u va dlaya.” Kambe jaha a ri ri hlomulanga banga ra rona, hikuva a ri chava, a ra ha ri jaha.+21 Xisweswo Zeba na Salmuna va ku: “Wena suka u yima u hi dlaya, hikuva hilaha wanuna a nga hakona, ni matimba yakwe ma tano.”+ Hikwalaho Gidiyoni a suka a yima a dlaya+ Zeba na Salmuna, a teka swin’wetsin’wetsi swa xivumbeko xa n’weti leswi a swi ri etinhan’wini ta tikamela ta vona.22 Endzhaku vavanuna va Israyele va byela Gidiyoni va ku: “Hi fume,+ wena ni vana va wena ni vatukulu va wena, hikuva u hi ponisile evokweni ra Midiyani.”+23 Kambe Gidiyoni a ku eka vona: “Mina a ndzi nge mi fumi, hambi ku ri n’wana wa mina a nge mi fumi.+ Yehovha hi yena la nga ta mi fuma.”+24 Gidiyoni a ya emahlweni a ku eka vona: “Inge ndzi hundzisela xikombelo eka n’wina: Un’wana ni un’wana wa n’wina a a ndzi nyike xingwavila+ xakwe xa le nhompfini lexi a xi phangeke.” (Phela a va ri ni swingwavila swa le nhompfini swa nsuku, hikuva a va ri Vaiximayele.)+25 Hiloko va ku: “Kunene hi ta ku nyika.” Xikan’we-kan’we va andlala nkhancu, un’wana ni un’wana a hoxela eka wona xingwavila xa le nhompfini lexi a xi phangeke.26 Ntiko wa swingwavila swa le nhompfini swa nsuku leswi a swi kombeleke wu endle tixikele ta 1 700, ku nga hlayiwi swin’wetsin’wetsi swa xivumbeko xa n’weti+ ni swingwavila leswikulu swa le tindleveni ni tinguvu ta voya lebyi pendiweke byi va bya xivunguvungu+ ehenhla ka tihosi ta Midiyani, ku nga hlayiwi ni masindza ya le nhan’wini lawa a ma ri etinhan’wini ta tikamela.+27 Gidiyoni a swi endla swi va efodi,+ a swi endla nkombiso emutini wakwe wa Ofira;+ tiko hinkwaro ra Israyele ri sungula ku va ni rimbewu leri nga amukelekiki na yona kwalaho,+ lerova yi va ntlhamu eka Gidiyoni ni le ka vandyangu wakwe.+28 Midiyani+ u hluriwe hi ndlela yoleyo emahlweni ka vana va Israyele, a va ha tlhelanga va tlakusa nhloko ya vona; tiko a ra ha kavanyetekanga ku ringana malembe ya 40 emasikwini ya Gidiyoni.+29 Kutani Yerubali+ n’wana wa Yowasi a famba a ya tshama endlwini yakwe.30 Gidiyoni a va ni vana+ va 70 lava humeke emasengeni yakwe, hikuva a a ri ni vasati vo tala.31 Loko ku ri nsati wakwe lontsongo loyi a a ri eXikeme, na yena u n’wi tswalele n’wana. Kutani a n’wi thya vito ra Abimeleke.+32 Eku heteleleni Gidiyoni n’wana wa Yowasi a fa a dyuharile swinene, kutani a lahliwa exilahlweni xa Yowasi tata wakwe eOfira wa Vaabi-ezere.+33 Hi ku hatlisa loko Gidiyoni a file, vana va Israyele va tlhela va endla rimbewu leri nga amukelekiki na Vabali,+ lerova va veka Bali-beriti a va xikwembu xa vona.+34 Vana va Israyele a va n’wi tsundzukanga Yehovha Xikwembu xa vona,+ loyi a va kutsuleke evokweni ra valala va vona hinkwako-nkwako;+35 a va va kombanga musa wa rirhandzu+ vandyangu wa Yerubali, ku nga Gidiyoni, ku nkhensa vunene hinkwabyo lebyi a byi endleleke Israyele.+


c: text/html

text:
Xana Muhlovo Wu Ku Khumba Njhani?
Loko u ri karhi u languta ematlhelo, mahlo ya wena ni byongo swa tirhisana leswaku swi hlengeleta rungula. U vona mbhandzu ekusuhi na wena kutani u hlawula loko u lava ku wu dya. U languta exibakabakeni kutani u gimeta hileswaku mpfula a yi nge ni namuntlha. U vona marito lawa u ma hlayaka sweswi kutani u lava nhlamuselo ya wona. Hakunene muhlovo wa ku khumba. Njhani?
Muhlovo wa mbhandzu lowu u wu voneke wu ku pfune ku vona loko wu wupfile ni loko wu naveleka. Muhlovo wa xibakabaka ni mapapa wu ku pfuna ku tiva maxelo. Loko u ri karhi u hlaya marito ya xihloko lexi, mahlo ya wena ma tsakisiwa hi ku hambana loku nga kona exikarhi ka ndzimana ni ndlela leyi xi langutekaka ha yona. Ina, kumbexana handle ko swi xiya nkarhi hinkwawo u tirhisa muhlovo leswaku wu ku pfuna ku gayela rungula malunghana ni misava leyi ku rhendzeleke. Kambe muhlovo wa yi khumba mintlhaveko ya wena.
NDLELA LEYI MUHLOVO WU YI KHUMBAKA HA YONA MITLHAVEKO YA WENA
Loko u ri karhi u famba exitolo, u rhendzeriwe hi mabokisi, swikotela ni tibege leswi endleriweke ku ku koka mahlo. Ku nga khathariseki leswaku wa swi xiya kumbe a wu swi xiyi, vanavetisi hi vukheta va hlawula mihlovo leyi nga ta kota ku koka mahlo ya vanhu va rimbewu ro karhi ni va malembe yo karhi. Vasasekisi va makaya, vaendli va swiambalo ni vampfampfarhuti va yi tiva mihlovo leyi nga khumbaka mintlhaveko ya wena.
Vanhu va nga ha hlamusela mihlovo hi tindlela to hambana hikwalaho ka ndhavuko ni mikhuva ya le ndhawini leyi va tshamaka eka yona. Hi xikombiso, vanhu van’wana va le Asia va vula leswaku muhlovo wo tshwuka wu fambisana ni mikateko ni minkhuvo, kambe eswiphen’wini swa le Afrika, muhlovo wo tshwuka wu fambisana ni xirilo. Hambiswiritano, ku nga khathariseki ndlela leyi va kurisiweke ha yona, vanhu va khumbeka hi ndlela leyi fanaka eka mihlovo yo karhi. A hi kambisiseni mihlovo yinharhu ni ndlela leyi yi nga ku khumbaka ha yona.
MUHLOVO WO TSHWUKA wu koka mahlo swinene. Hakanyingi muhlovo wo tshuka wu fambisana ni matimba, nyimpi ni khombo. Muhlovo wo tshwuka wu ni nsusumeto lowukulu eka ndlela leyi munhu a titwaka ha yona naswona wu nga endla leswaku miri wu swi gayela kahle swakudya leswi hi swi dyaka, wu pfuneta eka ndlela leyi munhu a hefemulaka ha yona naswona wu tlakusa nsusumeto wa ngati.
EBibeleni, rito ra Xiheveru leri vulaka “muhlovo wo tshwuka” ri huma eka rito leri vulaka “ngati.” Bibele yi tirhisa muhlovo wo tshwuka lowu vangamaka kumbe wa ribungu, ku penda xifaniso lexi nga rivalekiki xa nghwavava leyi dlayaka leyi ambaleke nguvu ya ribungu leyi gadeke “xivandzana xa muvala wa ribungu lexi teleke mavito lama sandzaka.”—Nhlavutelo 17:1-6.
MUHLOVO WA RIHLAZA wu hambanile ni muhlovo wo tshwuka, wu endla leswaku miri wa munhu wu nga gayeli kahle naswona wu endla leswaku a va loyi a rhuleke. Muhlovo wa rihlaza i muhlovo lowu phyuphyisaka naswona hakanyingi wu fambisana ni ku rhula. Ha phyuphya loko hi vona muhlovo wa rihlaza emintangeni ni le tintshaveni. Rungula leri nga eka Genesa leri vulavulaka hi ku tumbuluxiwa ka swilo ri vula leswaku Xikwembu xi nyike vanhu byanyi bya rihlaza ni swimilana.—Genesa 1:11, 12, 30.
MUHLOVO WO BASA hakanyingi wu fambisana ni ku vonakala, vuhlayiseki ni ku basa. Wu tlhela wu fambisana ni timfanelo to tanihi vunene, ku pfumala xisolo ni vutengi. Muhlovo wo basa wu tala ku boxiwa eBibeleni. Eka swivono, vanhu ni tintsumi va kombisiwa va ambale tinguvu to basa, leswaku ku kandziyisiwa nkoka wa ku lulama ni ku basa hi tlhelo ra moya. (Yohane 20:12; Nhlavutelo 3:4; 7:9, 13, 14) Tihanci to basa ni vagadi va tona lava ambaleke tinguvu to basa, ntsembyana wo basa swi fanekisela nyimpi yo lulama. (Nhlavutelo 19:14) Xikwembu xi tirhisa muhlovo wo basa ku kandziyisa leswaku xi tiyimisele ku rivalela swidyoho: “Hambiloko swidyoho swa n’wina swo va swa ribungu, swi ta endliwa swi basa ku fana ni gamboko.”—Esaya 1:18.
MUHLOVO I XITIRHISIWA LEXI PFUNAKA KU TSUNDZUKA
Bibele yi tirhisa muhlovo ku kombisa ndlela leyi Xikwembu xi yi twisisaka ha yona ndlela leyi vanhu va angulaka ha yona eka wona. Hi xikombiso, buku ya Bibele ya Nhlavutelo yi swi vule ka ri emahlweni leswi hi langutanaka na swona sweswi, ku katsa nyimpi, ndlala, mafu lama nga riki ya ntumbuluko lama vangiwaka hi ku pfumaleka ka swakudya ni ntungu. Leswaku swi hi olovela ku tsundzuka leswi, xivono lexi hlamarisaka xi hi kombisa hi vagadi va tihanci—ku nga ri tihanci leti tolovelekeke ntsena kambe leti nga ni mihlovo-hlovo.
Hanci yo sungula, i yo basa paa, leyi fanekiselaka nyimpi yo lulama ya Kreste Yesu. Leyi landzelaka i hanci yo tshwuka-xindzilo, leyi fanekiselaka nyimpi exikarhi ka matiko. Hanci leyi yi landzeriwa hi hanci ya ntima, leyi fanekiselaka ndlala. Kutani ku humelela “hanci yo kwalala; loyi a tshameke ehenhla ka yona u vuriwa Rifu.” (Nhlavutelo 6:1-8) Muhlovo wa hanci ha yin’we wu nga hi khumba wu tlhela wu fambisana ni leswi hanci yoleyo yi fanekiselaka swona. Hi nga yi tsundzuka hi ku olova mihlovo ya tihanci leti ni leswi yi hi dyondzisaka swona namuntlha.
EBibeleni ku ni swikombiso swo tala leswi eka swona ku tirhisiweke muhlovo leswaku ku kombisiwa nhlamuselo ya swiendlakalo leswi vonakaka hi mahlo ya mianakanyo. I ntiyiso leswaku Muvumbi wa ku vonakala, muhlovo ni tihlo ra munhu u tirhise muhlovo hi vutlhari lebyikulu tanihi xitirho xo dyondzisa leswaku a hlamusela swifaniso leswi twisisekaka ni leswi nga rivalekiki hi ku olova eka vahlayi. Muhlovo wu hi pfuna ku hlengeleta ni ku gayela rungula. Muhlovo wu khumba mintlhaveko ya hina. Muhlovo wu nga hi pfuna ku tsundzuka tidyondzo ta nkoka. Muhlovo i nyiko leyi rhandzekaka leyi humaka eka Muvumbi wa hina leyi hi pfunaka leswaku hi tiphina hi vutomi.

robotstxt: allowed

filter: keep


text:
Bibele Eka Web Site Leyi | VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
1 Tikronika 7:1-40
7 Vana va Isakara a ku ri Tola+ na Puwa,+ Yaxubu na Ximroni,+ va ri mune.2 Vana va Tola a ku ri Uzi, Refaya, Yeriyele, Yahamayi, Ibisamu na Xemuwele, varhangeri va yindlu ya vatata wa vona. Eka Tola a ku ri ni vavanuna va vurhena, va matimba, hi ku landzelelana ka vona. Nhlayo ya vona emasikwini ya Davhida+ a ku ri 22 600.3 Vana va Uzi a ku ri Iziraha; vana va Iziraha a ku ri Mikayele, Obadiya, Yuwele, Ixaya, , va ri ntlhanu, hinkwavo ka vona va ri varhangeri.4 Eka vona hi vatukulu va vona, hi ku ya hi yindlu ya vatata wa vona, a ku ri ni masocha ya vuthu ra nyimpi, ma ri 36 000, hikuva a va ri ni vasati vo tala ni vana.+5 Vamakwavo va mindyangu hinkwayo ya Isakara a va ri vavanuna va vurhena, va matimba,+ va ri 87 000 hi ku tsarisiwa hi ku ya hi swivongo swa vona hinkwavo.+6 Vana va Benjamini+ a ku ri Bela,+ Bekere+ na Yediyayele,+ va ri vanharhu.7 Vana va Bela+ a ku ri Eziboni, Uzi, Uziyele, Yerimoto na Irayi, va ri ntlhanu, va ri varhangeri va yindlu ya vatata wa vona, va ri vavanuna va vurhena, va matimba; loko va tsarisiwa+ hi ku ya hi swivongo a va ri 22 034.8 Vana va Bekere a ku ri Zemira, Yowasi, Eliyezere, Eliwenayi, Omri, Yeremoto, Abiya, Anathoti na Alimethe, hinkwavo lava a va ri vana va Bekere.9 Ku tsarisiwa+ ka vona hi ku ya hi swivongo hi vatukulu va vona malunghana ni varhangeri va yindlu ya vatata wa vona, vavanuna va vurhena, va matimba, a va ri 22 200.10 Vana va Yediyayele+ a ku ri Bilihani; vana va Bilihani a ku ri Yewuxi, Benjamini, Ehudi, Kenane, Zetana, Taraxixi na Ahixakara.11 Hinkwavo lava a ku ri vana va Yediyayele, hi ku ya hi varhangeri va vatata wa vona, vavanuna va vurhena, va matimba,+ 17 200 va huma va ya evuthwini ra nyimpi.12 Xupimi+ na Hupimi+ a va ri vana va Iri;+ Vahuximi a va ri vana va Aheri.13 Vana va Neftali+ a ku ri Yazili,+ Guni,+ Yezere na Xalumu,+ vana va Biliha.+14 Vana va Manase+ a ku ri Asiriyele, loyi a n’wi velekeriweke hi nsati wakwe lontsongo wa Musiriya. (U veleke Makiri+ tata wa Giliyadi.15 Makiri yena u teke nsati a va wa Hupimi na Xupimi, vito ra makwavo wa xisati a ku ri Maka.) Vito ra loyi wa vumbirhi a ku ri Selofehada,+ kambe Selofehada u ve ni vana va vanhwanyana.+16 Hi ku famba ka nkarhi, Maka, nsati wa Makiri, a veleka n’wana wa jaha a n’wi thya vito ra Perexe; vito ra makwavo a ku ri Serexi; vana vakwe a ku ri Ulama na Rekemu.17 Vana va Ulama a ku ri Bedani. Lava a ku ri vana va Giliyadi, n’wana wa Makiri, n’wana wa Manase.18 Makwavo wa xisati a ku ri Hamoleketa. U veleke Ixihodo, Abi-ezere+ na Mahela.19 Vana va Xemida a ku ri Ahiyana, Xikeme, Liki na Aniyamu.20 Vana va Efrayimi+ a ku ri Xutela+ na Berede n’wana wakwe na Tahata n’wana wakwe na Eliyada n’wana wakwe na Tahata n’wana wakwe,21 na Zabada n’wana wakwe na Xutela n’wana wakwe na Ezere na Eliyadi. Vavanuna va Gadi+ lava va velekiweke etikweni rero va va dlayile hikuva va rhelele ku ta teka swifuwo swa vona.22 Efrayimi tata wa vona a rila masiku yo tala,+ vamakwavo va hambeta va nghena va n’wi chavelela.23 Endzhaku ka sweswo a tivana ni nsati wakwe, kutani a tika,+ a veleka n’wana wa jaha. Kambe a n’wi thya vito ra Beriya, hikuva ku nghena ka nsati loyi endlwini yakwe swi ve ni khombo.+24 N’wana wakwe wa nhwanyana a ku ri Xera, yena u ake Beta-horoni,+ wa le hansi+ ni wa le henhla,+ na Uzeni-xera.25 A ku ri ni n’wana wakwe la vitaniwaka Refa, na Rexefi, na Tela n’wana wakwe, na Tahani n’wana wakwe,26 Ladani n’wana wakwe, Amihudi n’wana wakwe, Elixama n’wana wakwe,27 Nuni+ n’wana wakwe, Yehoxuwa+ n’wana wakwe.28 Ndzhaka ya vona ni tindhawu ta vona to tshama eka tona a ku ri Bethele+ ni swimitana leswi swi titshegeke ha wona, evuxeni, Narani,+ evupela-dyambu, Gezere+ ni swimitana leswi swi titshegeke ha wona, na Xikeme+ ni swimitana leswi swi titshegeke ha wona ku ya fika eGaza ni swimitana leswi swi titshegeke ha wona;29 etlhelo ka vana va Manase a ku ri na Beta-xeyani+ ni swimitana leswi swi titshegeke ha wona, Tanaka+ ni swimitana leswi swi titshegeke ha wona, Megido+ ni swimitana leswi swi titshegeke ha wona, Dori+ ni swimitana leswi swi titshegeke ha wona. Vana va Yosefa,+ ku nga vana va Israyele va tshame eka swona.30 Vana va Axere+ a ku ri Imina,+ Ixivha, Ixivhi+ na Beriya;+ naswona Sera a a ri makwavo wa vona wa xisati.31 Vana va Beriya a ku ri Hevere na Malikiyele, loyi a a ri tata wa Birizayiti.32 Loko ku ri Hevere, u ve tata wa Yafelete, Xomeri na Hotamu, na Xuwa makwavo wa vona wa xisati.33 Vana va Yafelete a ku ri Pasaka, Bimihala na Axivhati. Lava a ku ri vana va Yafelete.34 Vana va Xemeri a ku ri Ahi na Rohaga, Yehuba na Aramu.35 Vana va Heleme makwavo a ku ri Sofa, Imna, Xelexi na Amali.36 Vana va Sofa a ku ri Suwa, Harinefere, Xuwala, Beri, Imra,37 Beseri, Hodi, Xamma, Xalixa, Itirani na Bera.38 Vana va Yetere a ku ri Yefune, Pisipa na Are.39 Vana va Ula a ku ri Arha, Haniyele na Risiya.40 Hinkwavo lava a ku ri vana va Axere, varhangeri+ va yindlu ya vatatana, vavanuna lava hlawuriweke, va vurhena+ ni matimba, varhangeri va tindhuna; naswona a va tsarisiwe+ hi ku ya hi swivongo evuthwini ra nyimpi. Nhlayo ya vona a ku ri vavanuna va 26 000.+


text:
Bibele Eka Web Site Leyi | VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
1 Samuwele 17:1-58
17 Vafilisita+ va hlengeleta lava a va ri emixaxeni ya vona leswaku va ya enyimpini. Loko va hlengeletane eSokho,+ lowu nga wa Yuda, va dzima mixaxa exikarhi ka Sokho na Azeka,+ aEfesa-damima.+2 Loko ku ri Sawulo ni vavanuna va Israyele, va hlengeletane va dzima mixaxa erivaleni ra le hansi ra Elaha,+ va lunghekela nyimpi leswaku va hlangana ni Vafilisita.3 Vafilisita a va yime ehenhla ka ntshava etlhelweni leri, Vaisrayele a va yime ehenhla ka ntshava etlhelweni lerin’wana, nkova wu ri exikarhi ka vona.4 Kutani nhenha yi huma emixaxeni ya Vafilisita, vito ra yona a ku ri Goliyadi,+ yi huma eGati,+ ku leha ka yona a ku ri swisungunu swa tsevu ni ku leha ka vuanamo bya xandla.+5 Enhlokweni ya yona a ku ri ni xihuku xa koporo, a yi ambale nguvu ya mahakatimba ya nsimbi yi ri ni mahakatimba lama tlhandlakaneke, ntiko wa nguvu ya mahakatimba ya nsimbi+ a ku ri tixikele ta koporo ta 5 000.6 A ku ri ni switlhangu swa koporo leswi veheriwaka emilengeni ehenhla ka milenge ya yona ni tlhari+ ro vevuka ra koporo exikarhi ka makatla ya yona.7 Mphiselo wa fumu ra yona a wu fana ni mhandzi ya valuki va mapesa,+ banga ra fumu ra yona a ri ri tixikele ta nsimbi ta 600; la rhwaleke xitlhangu lexikulu a a famba emahlweni ka yona.8 Hiloko yi yima yi nga fambi, yi sungula ku huwelela lava va nga enxaxamelweni wa nyimpi ya Israyele,+ yi ku eka vona: “Ha yini mi huma ku ta fola mi lunghekele nyimpi? Xana a ndzi Mufilisita, naswona n’wina a mi malandza+ ya Sawulo? Tihlawuleleni wanuna, a rhelela a ta eka mina.9 Loko a swi kota ku lwa na mina naswona a ndzi dlaya, hi fanele hi va malandza ya n’wina. Kambe loko mina ndzi ringana na yena hi matimba kutani ndzi n’wi dlaya, n’wina mi fanele mi va malandza ya hina, mi fanele mi hi tirhela.”+10 Mufilisita a ya emahlweni a ku: “Mina ndza wu tlhontlha+ nxaxamelo wa nyimpi ya Israyele esikwini leri. Ndzi nyikeni wanuna hi lwa!”+11 Loko Sawulo+ ni tiko hinkwaro ra Israyele va twa marito lawa ya Mufilisita, va tshuka naswona va chava ngopfu.+12 Davhida a a ri n’wana wa Muefurata+ loyi a a huma eBetlehema wa Yuda, vito rakwe a ku ri Yese. A a ri ni vana va nhungu.+ Emasikwini ya Sawulo wanuna loyi a a dyuhele exikarhi ka vavanuna.13 Kutani vana vanharhu lavakulu va Yese va famba. Va landzele Sawulo enyimpini,+ mavito ya vana vakwe vanharhu lava va yeke enyimpini a ku ri Eliyabu+ lowa mativula, ni n’wana wakwe wa vumbirhi Abinadaba,+ ni wa vunharhu Xamaha.+14 Davhida a a ri lontsongo eka hinkwavo,+ lava vanharhu lavakulu va landzele Sawulo.15 Davhida a a famba a ya langutela tinyimpfu+ ta tata wakwe eBetlehema, a huma eka Sawulo.16 Kutani Mufilisita a hambeta a tshinela nimixo swinene ni nimadyambu, a yimeka ku ringana masiku ya 40.17 Hiloko Yese a byela Davhida n’wana wakwe a ku: “Ndzi kombela u teka mpimo lowu wa efa wa mavele lama katingiweke+ ni swinkwa leswi swa khume u yisa eka vamakwenu, u swi rhwala hi ku hatlisa u swi yisa enxaxeni, eka vamakwenu.18 Swiphemu leswi swa khume leswi endliweke hi ntswamba u swi yisa eka murhangeri wa vanhu va 1 000;+ naswona u fanele u vutisisa hi vutomi bya vamakwenu,+ u fanele u teka xikombiso eka vona.”19 Hi nkarhi wolowo Sawulo swin’we na vona, ni vavanuna lavan’wana hinkwavo va Israyele a va ri erivaleni ra le hansi ra Elaha,+ va lwa ni Vafilisita.+20 Hiloko Davhida a pfuka nimpundzu swinene a siya tinyimpfu ni muhlayisi, a rhwala ivi a famba hilaha Yese a n’wi leriseke hakona.+ Loko a fika enxaxeni lowu nga biyeriwa,+ mavandla ya nyimpi a ma huma ma ya enxaxamelweni wa nyimpi,+ kutani va ba hungwe ra nyimpi.21 Kutani Israyele ni Vafilisita va sungula ku yima hi nxaxamelo wa nyimpi leswaku va hlanganisa nxaxamelo wa nyimpi.22 Hi ku hatlisa Davhida a siya ndzhwalo+ lowu a wu ri eka yena, wu khathaleriwa hi muhlayisi wa ndzhwalo,+ a tsutsumela enxaxamelweni wa nyimpi. Loko a fika, a sungula ku vutisa hi vutomi bya vamakwavo.+23 Loko a ri karhi a vulavula na vona, waswivo, nhenha leyi vito ra yona ku nga Goliyadi,+ Mufilisita la humaka eGati,+ yi ta yi huma enxaxamelweni wa nyimpi ya Vafilisita, yi sungula ku vulavula marito lama fanaka ni yo sungula,+ Davhida a ma twa.24 Vavanuna hinkwavo va Israyele, loko va vone wanuna loyi, waswivo, va n’wi baleka, a va chava swinene.+25 Vavanuna va Israyele va ku: “Xana mi n’wi vonile wanuna loyi a taka? Hikuva u tela ku ta tlhontlha+ Israyele. Munhu loyi a nga ta n’wi dlaya, hosi yi ta n’wi fuwisa hi rifuwo lerikulu, yi ta n’wi nyika n’wana wakwe wa nhwanyana,+ yi ta ntshunxa yindlu ya tata wakwe eIsrayele.”+26 Davhida a vutisa vavanuna lava a va yime ekusuhi na yena a ku: “Xana ku ta endliwa yini eka munhu la dlayaka Mufilisita+ luya kunene a susa ndzhukano ehenhla ka Israyele?+ Hikuva i mani Mufilisita loyi la nga yimbangiki+ leswaku a tlhontlha+ nxaxamelo wa nyimpi ya Xikwembu lexi hanyaka?”+27 Hiloko vanhu va n’wi byela marito lama fanaka ni yo sungula, va ku: “Hi yona ndlela leyi ku nga ta endliwa ha yona eka munhu la n’wi dlayaka.”28 Kutani Eliyabu+ makwavo lonkulu a swi twa loko a vulavula ni vavanuna lava, Eliyabu a hlundzukela Davhida swinene,+ lerova a ku: “Ha yini u rhelerile? Naswona, xana u ti siye na mani tinyimpfu letiya ti nga riki tingani emananga?+ Mina ndzi ku tiva kahle ku tikukumuxa ni vubihi bya mbilu ya wena,+ hikuva u rhelerile hi xikongomelo xa ku vona nyimpi.”+29 Hiloko Davhida a ku: “Xana se ndzi endle yini sweswi? Xana a ku nga ri rito ntsena?”+30 Kutani a hundzulukela eka un’wana etlhelo ka yena, a ya emahlweni a vula rito leri fanaka ni ro sungula,+ vanhu na vona va n’wi nyika nhlamulo leyi fanaka ni yo sungula.+31 Kutani marito lawa Davhida a ma vuleke ma twiwa, hiloko va ma vula emahlweni ka Sawulo. Hikwalaho a n’wi landza.32 Davhida a ya emahlweni a byela Sawulo a ku: “U nga pfumeleli mbilu ya wanuna un’wana ni un’wana yi hela matimba endzeni ka yena.+ Nandza wa wena u ta famba kunene a lwa ni Mufilisita loyi.”+33 Kambe Sawulo a ku eka Davhida: “A wu nge swi koti ku ya eka Mufilisita loyi u ya lwa na yena,+ hikuva wena wa ha ri mufana+ kasi yena i wanuna wa nyimpi ku sukela a ha ri mufana.”34 Davhida a ya emahlweni a byela Sawulo a ku: “Nandza wa wena u ve murisi eka tata wakwe, exikarhi ka ntlhambi, hiloko ku ta nghala+ ni bere, ha xin’we xi teka nyimpfu entlhambini.35 Kutani ndzi huma ndzi xi sala hi le ndzhaku, ndzi xi dlaya,+ ndzi ponisa enon’wini wa xona. Loko xi ndzi pfukela, ndzi xi khome hi malepfu ya xona ndzi xi ba ndzi xi dlaya.36 Nandza wa wena u dlaye nghala ni bere; kutani Mufilisita+ loyi la nga yimbangiki u fanele a fana ni xin’wana xa swona, hikuva u tlhontlhe+ nxaxamelo wa nyimpi+ ya Xikwembu lexi hanyaka.”+37 Davhida a engeta a ku: “Yehovha loyi a ndzi kutsuleke eka rhuva ra nghala ni le ka rhuva ra bere, hi yena la nga ta ndzi kutsula evokweni ra Mufilisita loyi.”+ Hiloko Sawulo a byela Davhida a ku: “Famba, onge Yehovha a nga va na wena.”+38 Kutani Sawulo a ambexa Davhida tinguvu takwe, a vehela xihuku xa koporo enhlokweni yakwe, endzhaku ka sweswo a n’wi ambexa nguvu ya mahakatimba ya nsimbi.39 Kutani Davhida a khama banga rakwe ehenhla ka tinguvu takwe, a ringeta ku famba, [kambe a tsandzeka], hikuva a a nga si tshama a swi ambala. Eku heteleleni Davhida a byela Sawulo a ku: “A ndzi swi koti ku famba ndzi ambale swilo leswi, hikuva a ndzi si tshama ndzi swi ringeta.” Hiloko Davhida a n’wi hluvula swona.+40 A teka nhonga yakwe a tihlawulela maribye ya ntlhanu yo tswulungeka ku ma tlula hinkwawo enkoveni, a ma chela enkwameni wakwe wa varisi lowu a wu ri xikutsu xakwe, evokweni a a tamele xipelupelu xakwe.+ Kutani a tshinelela Mufilisita.41 Mufilisita a tshinela, a tshinela ekusuhi ngopfu eka Davhida, wanuna la rhwaleke xitlhangu a a ri emahlweni ka yena.42 Kuteloko Mufilisita a languta kutani a vona Davhida, a sungula ku n’wi langutela+ ehansi hikuva a a ri mufana+ naswona a ri wa ribungwana,+ a sasekile.+43 Hiloko Mufilisita a byela Davhida a ku: “Xana ndzi mbyana+ leswi u taka eka mina u tamele tinhonga?” Mufilisita a rhuketela Davhida hi swikwembu swakwe.+44 Mufilisita a ya emahlweni a byela Davhida a ku: “Tana eka mina, ndzi ta nyiketa nyama ya wena eka tinyenyana ta matilo ni le ka swiharhi swa nhova.”+45 Davhida a byela Mufilisita a ku: “U ta eka mina hi banga ni fumu ni tlhari,+ kambe mina ndzi ta eka wena hi vito ra Yehovha wa mavuthu,+ Xikwembu xa nxaxamelo wa nyimpi ya Israyele lexi u xi tlhontlheke.+46 Esikwini leri Yehovha u ta ku nyiketa evokweni ra mina,+ kunene ndzi ta ku dlaya ndzi tsema nhloko ya wena; kunene esikwini leri ndzi ta nyiketa mintsumbu ya nxaxa wa Vafilisita eka tinyenyana ta matilo ni le ka swivandzana swa misava;+ vanhu va misava hinkwayo va ta tiva leswaku ku ni Xikwembu xa Israyele.+47 Nhlengeletano leyi hinkwayo yi ta tiva leswaku Yehovha a nga ponisi+ hi banga kumbe hi fumu, hikuva nyimpi+ i ya Yehovha, u fanele a mi nyiketa evokweni ra hina.”+48 Kutani Mufilisita loyi a pfuka a hambeta a ta, a tshinela ekusuhi ku ta hlangana na Davhida, Davhida a hatlisa a tsutsumela enxaxamelweni wa nyimpi a ya hlangana ni Mufilisita.+49 Hiloko Davhida a nghenisa voko enkwameni wakwe a teka ribye, a ri hoxa hi xipelupelu kutani ri ba+ Mufilisita emombyeni, ribye ri nghena emombyeni wakwe, kutani a wela emisaveni hi xikandza.+50 Hikwalaho Davhida, hi xipelupelu ni ribye, u tikombise a ri ni matimba ku tlula Mufilisita, a ba Mufilisita a n’wi dlaya; Davhida a a nga tamelanga banga.+51 Davhida a tsutsuma, kutani a yima ehenhla ka Mufilisita. Hiloko a teka banga+ ra yena, a ri hlomula enkotlotweni wa rona, kunene a n’wi dlaya loko a tsema nhloko yakwe hi rona.+ Vafilisita va vona leswaku munhu wa vona wa matimba u file, va baleka.+52 Hiloko vavanuna va Israyele ni va Yuda va pfuka va sungula ku huwelela va hlongorisa+ Vafilisita ku ya fika enkoveni+ ni ku ya fika etinyangweni ta Ekroni,+ kutani lava va vavisekeke ngopfu va Vafilisita va hambeta va wa endleleni ku suka eXarayimi+ ku ya fika eGati ni ku ya fika aEkroni.53 Endzhaku ka sweswo vana va Israyele va vuya eku hlongoriseni ka Vafilisita, kutani va phanga+ mixaxa ya vona.54 Hiloko Davhida a teka nhloko+ ya Mufilisita loyi a yi tisa eYerusalema, matlhari ya yena a ma veka entsongeni wakwe.+55 Kutani enkarhini lowu Sawulo a voneke Davhida loko a huma ku ya hlangana ni Mufilisita, u angule Abinere+ murhangeri wa vuthu rakwe a ku: “Xana mufana+ loyi i n’wana wa mani,+ Abinere?” Hiloko Abinere a ku: “Hi vutomi bya moya-xiviri wa wena, Wena hosi, a ndzi swi tivi nikatsongo!”56 Kutani hosi yi ku: “Lavisisa leswaku mufana loyi i n’wana wa mani.”57 Hikwalaho, hi ku hatlisa loko Davhida a vuyile eku dlayeni ka Mufilisita, Abinere a n’wi teka a n’wi tisa emahlweni ka Sawulo a tamele nhloko+ ya Mufilisita evokweni.58 Sweswi Sawulo a ku eka yena: “Xana u n’wana wa mani, wena mufana?” Davhida a ku: “Ndzi n’wana wa nandza wa wena Yese+ lowa le Betlehema.”+


text:
Bibele Eka Web Site Leyi | VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Zakariya 13:1-9
13 “Esikwini rero+ ku ta va ni xihlovo+ lexi nga ta pfuleriwa yindlu ya Davhida ni vaaki va Yerusalema hikwalaho ka xidyoho+ ni hikwalaho ka nchumu lowu nyenyetsaka.+2 “Kutani esikwini rero,” ku vula Yehovha wa mavuthu, “ndzi ta susa mavito ya swifaniso swa hava etikweni,+ a ma nge he tsundzukiwi; naswona vaprofeta+ swin’we ni moya wa thyaka ndzi ta swi endla swi hundza etikweni.+3 Loko ko tshuka ku va ni munhu la tlhelaka a profeta, tata wakwe ni mana wakwe lava va n’wi velekeke, va fanele va n’wi byela va ku, ‘A wu nge hanyi, hikuva u vulavule mavunwa hi vito ra Yehovha.’ Kutani tata wakwe ni mana wakwe lava va n’wi velekeke, va fanele va n’wi tlhava hikwalaho ka ku profeta ka yena.+4 “Kutani esikwini rero vaprofeta va ta khomiwa hi tingana,+ un’wana ni un’wana hi xivono xakwe loko a profeta; a va nge yi ambali nguvu ya ximfumo ya voya+ hi xikongomelo xa vuxisi.5 Kunene u ta vula a ku, ‘A ndzi muprofeta. Ndzi munhu la rimaka misava, hikuva ndzi kumiwe hi munhu wa la misaveni ku sukela evuntshweni ku fikela sweswi.’6 Munhu u fanele a ku eka yena, ‘I ta yini timbanga leti ti nga eka wena exikarhi ka mavoko?’ Yena u ta vula a ku, ‘Ndzi biwe tona endlwini ya varhandziwa va mina lavakulu.’”7 “Wena banga, xalamuka u lwa ni murisi wa mina+ ni munhu la tiyeke emirini loyi a nga nakulorhi,”+ ku vula Yehovha wa mavuthu. “Bana murisi,+ u hangalasa ntlhambi;+ kunene ndzi ta tlherisa voko ra mina eka lava va nga nyawuriki.”+8 “Kutani etikweni hinkwaro,” ku vula Yehovha, “swiphemu swimbirhi leswi swi nga eka rona swi ta tsemiwa, swi hela;+ loko ku ri xiphemu xa vunharhu, xi ta sala eka rona.+9 Kunene xiphemu xa vunharhu ndzi ta xi tisa endzilweni;+ entiyisweni ndzi ta va tengisa ku fana ni loko ku tengisiwa silivhere,+ ndzi va kambela ku fana ni loko ku kamberiwa nsuku.+ Loko ku ri xona, xi ta vitana vito ra mina, kasi loko ku ri mina, ndzi ta xi hlamula.+ Ndzi ta vula ndzi ku, ‘I vanhu va mina,’+ loko ku ri xona, xi ta ku, ‘Yehovha i Xikwembu xanga.’”+


text:
XIHONDZO XO RINDZA (NKANDZIYISO WA VANDLHA) June 2016
Nkandziyiso lowu wu ni swihloko leswi dyondziwaka evandlheni ku sukela hi August 1-28, 2016.
Ku Nkhensa Yehovha Tanihi Muvumbi Wa Hina
Xikwembu xi va hlawula njhani lava xi va vumbaka? Ha yini xi va vumba? Xi va vumba njhani?
Xana Wa N’wi Pfumelela Muvumbi Lonkulu Leswaku A Ku Vumba?
Hi tihi timfanelo leti nga ku endlaka leswaku u va vumba byo olova eka Xikwembu?
“Yehovha Xikwembu Xa Hina I Yehovha Un’we”
Yehovha Xikwembu i Xikwembu “xin’we” hi ndlela yihi naswona hi nga xi gandzela njhani tanihi Xikwembu xin’we?
U Nga Pfumeleli Swihoxo Swa Van’wana Swi Ku Khunguvanyisa
Eminkarhini ya khale, malandza yo tshembeka ya Xikwembu ma vule kumbe ku endla swilo leswi twiseke van’wana ku vava. Hi nga dyondza yini eka swikombiso leswi swa le Bibeleni?
Mfanelo Leyi Tsakisaka Xikwembu I Ya Risima Ku Tlula Tidayimani
Ku tshembeka i ka risima ku tlula hinkwaswo.
Swivutiso Swa Vahlayi
Wanuna loyi a a ri ni rimhondzo ra matsalana ro chela inki ni vavanuna va tsevu lava khomeke matlhari yo pfotlosa exivon’weni xa Ezekiyele va yimela yini?


text:
U komberiwa ku lemuka: Vuhundzuluxeri lebyi bya Xitsonga byi tekiwa ku suka eka nkandziyiso wa ximfumo wa Ndzawulo ya Vululami. Ha swi tiva leswaku byi katsa swihoxo swo tala swa vuhundzuluxeri, naswona hi le ku endleni ka vuhundzuluxeri lebyintshwa byo antswa.
Please note: This Xitsonga translation is taken directly from the official Department of Justice edition. We are aware that it includes many translation errors, and we are working towards a new, better translation.
Kavanyisa ka 5: Presidente na Huvonkulu ya Rixaka (83-102)
83. Presidente
- Presidente –
- I Nhloko ya Tiko na ku va nhloko ya huvonkulu ya rixaka;
- u fanele ku tlakusa, a sirhelela no xixima Vumbiwa tanihi nawu lowukulukumba wa Riphabliki; na
- ku yisa emahlweni vun’we bya rixaka na leswi swi nga yisaka emahlweni Riphabliki.
84. Matimba na mitirho ya Presidente
- Presidente u na matimba lama a nyikiweke wona hi Vumbiwa na milawu leyi vekiweke, ku katsa na lama ya lavekaka ku va a tirha mitirho yo va Nhloko ya Tiko na ya nhloko ya huvonkulu ya rixaka.
- Presidente u na vutihlamuleri –
- byo pfumelela no sayina Milawumbisi;
- byo tlherisela Nawumbisi eka Palamende ya Tiko leswaku ku kambisisiwa nakambe loko Nawumbisi wolowo wu landza Vumbiwa;
- byo hundzisela Nawumbisi eka Khoto ya Vumbiwa endlela xiboho xa loko wu landza Vumbiwa;
- byo vitana Palamende ya Tiko, Huvo ya Rixaka ya Swifundzankulu kumbe Palamende eka nhlengeletano yo hlawuleka ku endlela ntirho wo hlawuleka;
- ku tirha ku thola kwihi na kwihi loku Vumbiwa kumbe milawu leyi vekiweke yi lavaka leswaku Presidente a ku tirha, handle ka ku va nhloko ya huvonkulu ya rixaka;
- ku thola tiKhomixini ta ndzavisiso;
- ku vitana tirheferendamu ta tiko, hi ku landza Nawu wa Palamende;
- byo vuyisa no amukela vuyimeri bya le matikweni mambe na vayimeri;
- ku thola vayimeri va le matikweni ya le handle, varhumiwa lava haverisiweke matimba na tintsumi ematikweni ya le handle;
- ku rivalela kumbe ku yimisa ka nkarhinyana swigwevo swa vaonhi no hunguta kumbe ku herisa mindziho yihi na yihi, minxupulo na ku lova nhundzu; na
- ku haverisa swidlodlo swa swifundzho.
[Xitsundzuxo xo Angarhela: Tihuvo ta swifundzho leti simekiweke eka Gazete ya Mfumo ya 24155 ya 6 N’wendzamhala, 2002 na Gazete ya Mfumo ya 25213 ya 25 Mawuwani 2003.]
85. Matimba ya huvonkulu ya Riphabliki
- Matimba yo tirha makungu ya Riphabliki ya haverisiwile Presidente.
- Presidente u tirhisa matimba yo endla makungu, kun’we na swirho leswin’wana swa Khabinete, hi –
- ku endla leswaku ku tirhisiwa milawu yo vekiwa ya tiko handle ka loko Vumbiwa kumbe Nawu wa Palamende wu hlamusela hi ndlela yin’wana;
- ku hluvukisa no endla leswaku ku tirhisiwa milawu ya matirhelo ya rixaka;
- ku hlanganyeta mitirho ya tindzawulo ta tiko na mitirho ya ta mafambiselo;
- ku lulamisa no sungula milawu; na
- ku tirha mitirho yihi na yihi yin’wana ya makungu leyi lulamiseriweke swona eka Vumbiwa na le ka milawu yo vekiwa ya tiko.
86. Ku hlawuriwa ka Presidente
- Eka Eka ntshamo wa yona wo sungula endzhaku ka loko yi hlawuriwile, na loko swi laveka ku siva xivandla, Palamende ya Tiko yi fanele ku hlawula wansati kumbe wanuna eka swirho swa yona ku va Presidente.
-
Presidente wa Khoto ya Vumbiwa u fanele ku fambisa nhlawulo wa Presidente, kumbe a veka muavanyisi un’wana ku endla sweswo. Endlelo leri ri andlariweke eka Xiyenge xa A xa Xedulu xa3 ra tirha aku hlawuriweni ka Presidente.
[Xiyengentsongo xa (2) xi siviwile hi x. 6 xa Nawu wo Cinca Vumbiwa wa Vutsevu wa 2001.]
-
Nhlawulo wo siva xivandla xa ntirho wa Presidente wu fanele ku endliwa hi nkarhi na hi siku leri vekiweke hi Presidente wa Khoto ya Vumbiwa, kambe ku nga si hundza 30 wa masiku endzhaku ka loko ku pfuleke xivandla.
[Xiyengentsongo xa (3) xi siviwile hi x. 6 xa Nawu wo Cinca Vumbiwa wa Vutsevu wa 2001.]
87. Ku sungula ntirho hi Presidente
Loko a hlawuriwile ku va Presidente, munhu wa tshika ku va xirho xa Palamende ya Rixaka, naswona, ku nga si hela ntlhanu wa masiku, u fanele ku sungula ntirho hi ku hlambanya kumbe ku tiyisisa ku tshembeka eka Riphabliki na ku xixima Vumbiwa, hi ku landza Xedulu xa 2.
88. Nkarhi wo tirha wa Presidente
- Nkarhi wo tirha wa Presidente wu va loko a sungula ku tirha no hela loko ku va na xivandla kumbe loko munhu la hlawuriweke ku va Presidente la landzelaka a sungula ku tirha.
- Ku hava munhu la nga khomaka ntirho wa Presidente ku tlula ka mbirhi; kambe, loko munhu a hlawuriwa kuva a siva xivandla xa ntirho wa Presidente, nkarhi lowu wu nga xikarhi ka nhlawulo wolowo na nhlawulo lowu landzelaka wa Presidente a wu tekiwi wu ri nkarhi wo tirha.
89. Ku susiwa ka Presidente entirhweni
- Palamende ya Tiko, hi xiboho lexi seketeriweke hi vhoti ya swirho leswi nga riki ehansi ka mbirhi-xa-nharhu, yi nga ha susa Presidente entirhweni ntsena hi swivangelo swa –
- ku tlula Vumbiwa kumbe Nawu;
- matikhomelo yo ka ya nga ri kahle; kumbe
- ku tsandzeka ku tirha mitirho ya le hofisin.
- Munhu wihi na wihi la nga susiwa eka ntirho wa Presidente hi ku landza xiyengentsongo xa (1)(a) kumbe (b), a nga ha kumi swipfuno swa ntirho wolowo, naswona a nga ha tirhi ka ntirho wihi na wihi wa tiko.
90. Presidente wo Khomela
- Loko Presidente a nga ri kona laha Riphabliki kumbe loko hikokwalaho ka swin’wana a nga swi koti ku hetisa mitirho ya Presidente, kumbe hi nkarhi lowu ku nga na xivandla xa ntirho wa Presidente, mukhomi un’wana wa ntirho hi ndzandzelelano wu nga laha hansi u tirha tanihi Presidente –
- Xandla xa Presidente.
- Holobye la hlawuriweke hi Presidente.
- Holobye la hlawuriweke hi swirho leswin’wana swa Khabinete.
- Xipikara, ku kondza Palamende ya Tiko yi veka un’wana wa swirho swa yona.
- Mukhomeri wa Presidente u na vutihlamuleri, matimba na mitirho ya Presidente.
- Loko a nga si teka vutihlamuleri, matimba na mitirho ya Presidente, Presidente wo Khomela u fanele ku hlambanya kumbe ku tiyisisa ku tshembeka eRiphabliki na ku xixima Vumbiwa, hi ku landza Xedulu xa2.
-
Munhu loyi tanihi Presidente wo khomela a nga hlambanya kumbe ku tiyisisa ku tshembheka eka Riphabliki a nge hlambanyi ra vumbirhi kumbe maendlelo yo tiyisisa eka nkarhi wihi na wihi lowu ngata landzela tanihi Presidente wo khomela hi nkarhi wa ku hela loko munhu loyi a nga ta landzela a hlawuriwile tanihi Presidente a sungula ku tirha.
[Xiyengentsongo xa (4) lexi engeteriweke hi x. 1 xa Nawu wo Cinca Vumbiwa Wo sungula wa 1997.]
91. Khabinete
- Khabinete yi vumbiwa hi Presidente, tanihi nhloko ya Khabinete, Xandla xa Presidente na Vaholobye.
- Presidente u thola Xandla xa Presidente na Vaholobye, u va nyika matimba na mitirho ya vona, naswona a nga va hlongola.
- Presidente –
- u fanele ku hlawula Xandla xa Presidente exikarhi ka swirho swa Nhlengeletano ya Tiko ;
- a nga ha hlawula nhlayo yihi na yihi ya Vaholobye exikarhi ka swirho swa Nhlengeletano ya Milawu; naswona
- a nga ha hlawula Vaholobye lava nga tluriki vambirhi ku suka ehandle ka Nhlengeletano ya Milawu.
- Presidente u fanele ku thola xirho xa Khabinete ku va murhangeri wa ntirho wa mfumo eka Palamende ya Tiko.
- Xandla xa Presidente u fanele ku pfuna Presidente eku tirhiweni ka mitirho ya mfumo.
92. Vutihlamuleri
- Xandla xa Presidente na Vaholobye va na vutihlamuleri bya matimba na mitirho ya huvonkulu leswi va nyikiweke swona hi Presidente.
- Swirho swa Khabinete swi na vutihlamuleri, bya ku kombisa matimba ya swona ePalamende na ku tirha mitirho ya swona.
- Swirho swa Khabinete swi fanele –
- ku tirha hi ku landza Vumbiwa; na
- ku nyika Palamende swiviko leswi hetisekeke swa nkarhi na nkarhi hi mayelana na timhaka leti welaka ehansi ka vutihlamuleri bya swona.
93. Swandla swa Vaholobye
- Presidente a nga thola -
- nhlayo yihi na yihi ya Swandla swa Vaholobye exikarhi ka swirho swa Palamende; na
- nhlayo leyi nga tluriki Swandla swa Vaholobye swimbirhi ehandle ka Palamende, ku pfuneta swirho swa Khabinete, naswona a nga swi hlongola.
-
Swandla swa Vaholobye leswi thoriweke ku ya hi xiyengentsongo xa (1) (b) swi na vutihlamuleri eka Palamende ku tirhisa matimba ya swona no endla mitirho.
[X. 93 xi siviwile hi x 7 xa Nawu wo Cinca Vumbiwa wa Vutsevu wa 2001.]
94. Ku ya emahlweni ka Khabinete endzhaku ka mihlawulo
Loko ku ri na nhlawulo wa Palamende ya Tiko, Khabinete, Xandla xa Presidente, Vaholobye na Vaseketeri vahi na vahi va Vaholobye va tshama va ha fanele ku tirha ku kondza munhu la hlawuriweke ku va Presidente hi Nhlengeletano ya Milawu leyi landzelaka a sungula ku tirha.
95. Xihlambanyo kumbe xitiyisiso
Loko Xandla xa Presidente, Vaholobye na Swandla swa Vaholobye vahi kumbe vahi va nga si sungula ku tirha mitirho ya vona, va fanele ku hlambanya kumbe ku tiyisisa ku tshembeka eka Riphabliki no xixima Vumbiwa, hi ku landza Xedulu xa2.
96. Matikhomelo ya swirho swa Khabinete na Swandla swa Vaholobye
- Swirho swa Khabinete na Swandla swa Vaholobye va fanele ku tikhoma hi ku landza khodi ya matikhomelo leyi vekiweke hi milawu ya tiko.
- Swirho swa Khabinete na Swandla swa Vaholobye a va fanelanga –
- ku tirha ntirho wihi na wihi wun’wana lowu wu hakelaka;
- ku tikhoma hi ndlela yihi na yihi leyi nga fambelanaki na swiyimo swa vona kumbe va tiveka eka xiyimo lexi xi va vekaka ekhombyeni ra leswaku ku va na ku kwetlembetana exikarhi ka vutihlamuleri bya vona bya ximfumo na swilaveko swa vutomi bya vona bya le tlhelo; kumbe
- ku tirhisa xiyimo xa vona kumbe mahungu wahi na wahi lama va nyikiweke wona ku tifumisa kumbe ku pfuna munhu wihi na wihi un’wana hi ndlela leyi ngari ku yinene.
97. Ku hundzisela mitirho
- Hi ku landza xitiviso xa Presidente, a nga ha hundzisela eka xirho xa Khabinete –
- mafambiselo ya milawu yihi na yihi eka xirho xin’wana xa Khabinete; kumbe
- matimba wahi na wahi kumbe mitirho leyi nyikiweke xirho xin’wana.
98. Ku nyikiwa mitirho swa nkarhinyana
Presidente a nga ha nyiketa eka xirho xa Khabinete mitirho yihi na yihi ya xirho xin’wana lexi xi nga riki kona entirhweni kumbe lexi xi nga swi kotiki ku tirha mitirho yeleyo.
99. Ku averiwa mitirho
- Xirho xa Khabinete xi nga ha nyiketa matimba wahi na wahi kumbe mitirho leyi yi faneleke ku tirhiwa kumbe ku endliwa hi ku landza Nawu wa Palamende eka xirho xa Huvonkulu ya xifundzankulu kumbe eka Huvo ya Masipala. Ku nyikiwa ntirho –
- swi fanele ku va hi ku landza ntwanano exikarhi ka xirho xa Khabinete na xirho xa Huvonkulu kumbe Huvo ya Masipala;
- swi fanele ku fambelana na Nawu wa Palamende lowu hi ku landza wona matimba lama fanelaka na mitirho ya tirhisiwa no tirhiwa; naswona
- swi sungula ku tirha hi xitiviso xa Presidente.
100. Ku nghenelela ka mfumo wa rixaka eka mafambiselo ya Swifundzankulu
[Nhlokomhaka yi hundzuluxiwile hi Xiyengentsongo xa 2 (a) xa Nawu wo Cinca Vumbiwa wa Vukhume n’we wa 2003.]
- Loko xifundzankulu xi nga swi koti kumbe xi nga enetisi xiboho xa ntirho wa huvonkulu hi ku landza milawu leyi vekiweke ya tiko kumbe Vumbiwa leri, huvonkulu ya rixaka yi nga ha nghenelela hi ku teka magoza wahi na wahi lama faneleke ku vonisisa ku landzeleriwa ka swona, ku katsa na –
- ku humesa xiletelo xo ya eka huvonkulu ya xifundzankulu, lexi hlamuselaka mpimo wa ku tsandzeka ku enetisa swiboho swa xona na ku hlamusela magoza wahi na wahi lama ya lavekaka ku eneta swiboho swa xona; na
- ku teka vutihlamuleri bya xiboho lexi khumbekaka eka xifundzankulu xelexo ku fikela laha swi fanelaka ku endlela –
- ku hlayisa swipimelo swa rixaka leswi lavekaka kumbe ku eneta swipimelo swa le hansi leswi vekiweke swo nyika vutirheri;
- ku hlayisa vun’we bya ikhonomi;
- ku hlayisa vuhlayiseki bya rixaka; kumbe
- ku sivela xifundzankulu xelexo ku teka goza leri nga twaleki leri onhiselaka swilaveko swa xifundzankulu xin’wana kumbe swa tiko hinkwaro.
[Xiyengentsongo (1) xi hundzuluxiwile hi x 2 (b) xa Nawu wo Cinca Vumbiwa wa Vukhumen’we wa 2003.]
- Loko huvonkulu ya rixaka yi nghenelela eka xifundzankulu hi ku landza xiyengentsongo xa (1)(b) –
- xitiviso xa ku nghenelela xi fanele ku andlariwa eka Huvo ya Rixaka ya Swifundzankulu ku nga si hela masiku ya 14 ya ntshamo wa yona wo sungulaendzhaku ka loko ku sunguriwile ku nghenelela koloko;
- ku nghenelela koloko ku fanele ku hela loko huvo yi nga nyiki mpfumelelo wa ku nghenelela ku nga si hela masiku ya 180 endzhaku ka ku sungula ka ku nghenelela kumbe hiku hela ka nkarhi walowo yi nga se nyika mpfumelelowa ku nghenelela; naswona
- Loko ku nghenelela ku ya mahlweni, Huvo yi fanele ku langutisisa hi vuntshwa nkarhi na nkarhi na ku endla swibumabumelo swihi na swihi leswi faneleke eka huvonkulu ya rixaka.
[Xiyengentsongo (2) xi siviwile hi x 2 (c) xa Nawu wo Cinca Vumbiwa wa Vukhumen’we wa 2003.]
-
Milawu leyi vekiweke ya tiko yi nga ha lawula endlelo leri simekiwaka hi xiyenge lexi.
[Xiyengentsongo 100 xi hundzuluxiwile hi x 2 xa Nawu wo Cinca Vumbiwa wa Vukhumen’we wa 2003.]
101. Swiboho swa huvonkulu
- Xiboho xa Presidente xi fanele xi ri xo tsariwa loko –
- xi fikeleriwile hi ku landza milawu; kumbe
- xi ri na mbuyelo wo karhi etlhelwena ra milawu.
- Xiboho xo tsariwa xa Presidente xi fanele ku sayiniwa hi ku tiyisisa hi xirho xin’wana xa Khabinete loko xiboho xexo xi ri hi mayelana na ntirho lowu nga nyikiwa eka xirho xexo xa Khabinete.
- Switiviso, swinawana na switirhisiwa swin’wana swa milawu ya le hansinyana swi fanele ku kota ku fikeleriwa hi vanhu va tiko.
- Milawu leyi vekiweke ya tiko yi nga ha boxa mukhuva leri hawona, na mpimo lowu ku fikela eka wona, switirhisiwa leswi vuriwaka eka xiyengentsongo xa (3) swi fanele –
- ku andlariwa ePalamende; na
- ku pasisiwa hi Palamende.
102. Maendlelo yo kombisa ku pfumala ntshembho
- Loko Palamende ya Rixaka, hi vhoti yo seketeriwa hi vunyingi bya swirho swa yona, yi pasisa kungu ra ku komba ku pfumala ku tshembha eka Khabinete ku nga katsiwi na Presidente, Presidente u fanele ku vumba Khabinete leyintshwa.
- Loko Palamende ya Rixaka, hi vhoti yo seketeriwa hi vunyingi bya swirho swa yona, yi pasisa kungu ro komba ku pfumala ku tshembha eka Presidente, Presidente na swirho leswin’wana swa Khabinete na Xandla xa Holobye wihi na wihi va fanele ku lan’wa ntirho.


text:
Bibele Eka Web Site Leyi | VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
3 Yohane 1:1-14
1 Nkulukumba,+ eka Gayo, murhandziwa loyi ndzi n’wi rhandzaka+ hi ntiyiso.2 Murhandziwa,+ ndzi khongelela leswaku eka swilo hinkwaswo u fuwa+ ni ku va ni rihanyo+ lerinene, kukota leswi moya-xiviri wa wena wu fuwaka.+3 Hikuva ndzi tsake ngopfu swinene loko ku te vamakwerhu va nyikela vumbhoni bya ntiyiso lowu u nga na wona, tanihi leswi u hambetaka u famba entiyisweni.+4 Ndzi hava xivangelo lexikulu xa ku nkhensa ku tlula swilo leswi, ku twa leswaku vana va mina va tama va famba entiyisweni.+5 Murhandziwa, u endla ntirho wo tshembeka eka xin’wana ni xin’wana lexi u xi endlelaka vamakwerhu,+ kasi i vafambi,+6 lava nyikeleke vumbhoni bya rirhandzu ra wena emahlweni ka vandlha. Lava ndzi kombela leswaku u va fambisa hi mukhuva lowu fanelaka Xikwembu.+7 Hikuva va hume hikwalaho ka vito ra xona va nga teki nchumu+ eka vanhu va matiko.8 Hikokwalaho, hina hi boheka ku amukela vanhu vo tano hi malwandla,+ leswaku hi va vatirhi-kulobye entiyisweni.+9 Ndzi tsalele vandlha swin’wana, kambe Diyotrefo, loyi a lavaka ku tiveka emahlweni+ ka vona, xin’wana ni xin’wana+ lexi humaka eka hina a nga xi amukeli hi xichavo.+10 Hi yona mhaka leyi loko ndzi ta, ndzi nga ta endla leswaku ku tsundzukiwa mintirho ya yena leyi a tamaka a yi endla,+ a jakatseka hi hina hi marito+ yo homboloka. Nakambe, leswi a nga enerisekiki hi swilo leswi, yena a nga va amukeli hi xichavo vamakwerhu,+ naswona lava va lavaka ku va amukela+ u ringeta ku va sivela ni ku va hlongola+ evandlheni.11 Murhandziwa, vana mutekeleri wa leswi nga swinene,+ kambe ku nga ri wa leswo biha. Loyi a endlaka leswinene u huma eka Xikwembu.+ Loyi a endlaka swo biha a nga si xi vona Xikwembu.+12 Demetriyo u nyikeriwe vumbhoni hi vanhu hinkwavo ni hi ntiyiso hi woxe. Entiyisweni, na hina hi nyikela vumbhoni,+ naswona wa swi tiva leswaku vumbhoni lebyi hi byi nyikelaka i bya ntiyiso.+13 A ndzi ri ni swilo swo tala swa ku ku tsalela swona, kambe a ndzi naveli ku tama ndzi ku tsalela hi inki ni xitsalo.+14 Kambe ndzi langutela ku ku vona ku nga ri khale, naswona hi ta vulavula hi langutanile.+Onge u nga va ni ku rhula.+Vanakulorhi va ku rungula.+ Ndzi rungulele+ vanakulorhi hi mavito.


text:
VANTSHWA VA VUTISA
Xana Swilo Swi Lo Tumbuluxiwa Kumbe Swi Lo Tiendlekela?—Xiyenge 4: Xana Ndzi Nga Ku Hlamusela Njhani Ku Pfumela Ka Mina Eka Ku Tumbuluxiwa Ka Swilo?
U pfumela eka ku tumbuluxiwa ka swilo kambe wa chava ku swi vula exikolweni. Kumbexana tibuku leti u ti tirhisaka ti seketela mhaka ya ku tiendlekela ka swilo naswona u chava leswaku u nga hlekuriwa hi vadyondzisi ni vadyondzikuloni. U nga vulavula njhani handle ko chava hi ku pfumela ka wena eka ntumbuluko?
U nga swi kota!
U nga ha ehleketa: ‘A ndzi na ntokoto wo tala lowu nga ndzi pfunaka ku hlamusela sayense ni ku kaneta ku tiendlekela ka swilo.’ Hileswi Danielle a titwisa xiswona nkarhi wun’wana. U tlhele a ku: “A ndzi nga swi lavi ku lwisana ni vadyondzisi va mina swin’we ni vadyondzikuloni.” Diana na yena u yime na mhaka leyi, a ku: “A a ndzi pfilunganyekile loko va ndzi kaneta hi ku tirhisa marito ya van’wasayense.”
Hambiswiritano, xikongomelo xa wena a hi ku hlula loko u kanetana ni vanhu. Lexi tsakisaka hileswaku a swi lavi u tiva ngopfu sayense leswaku u kota ku hlamusela leswaku ha yini u teka ku tumbuluxiwa ka swilo ku ri nhlamuselo ya kahle.
Xitsundzuxo: Tirhisa nhlamuselo yo olova leyi kumekaka eBibeleni eka Vaheveru 3:4: “Ina, yindlu yin’wana ni yin’wana yi akiwa hi munhu, kambe loyi a akeke swilo hinkwaswo i Xikwembu.”
Nhwanyana un’wana la vuriwaka Carol u hlamusele tsalwa ra Vaheveru 3:4 hi ndlela leyi: “Ehleketa u ri karhi u famba ekhwatini. A ku na vumbhoni bya leswaku ku tshama vanhu endhawini yoleyo. U languta ehansi kutani u vona ximhandzana xo basisa meno ha xona. A wu ta hetelela u ku yini? Vanhu vo tala va nga ha ku, ‘A ku ri ni munhu un’wana laha.’ Loko xilo lexitsongo xo fana ni ximhandzana xo basisa meno xi kombisa leswaku xi endliwe hi munhu wo tlhariha, vuako hinkwabyo ni swilo hinkwaswo leswi nga eka byona swi kombisa leswaku swi lo tumbuluxiwa!”
Loko munhu a ku: “Loko mhaka ya ku tumbuluxiwa ka swilo ku ri ntiyiso, kutani i mani loyi a vumbeke Muvumbi?”
U nga ha ku: “Hambileswi hi nga twisisiki swilo hinkwaswo hi Muvumbi a swi vuli leswaku a nga kona. Hi xikombiso, swi nga endleka u nga tivi matimu ya munhu loyi a endleke selfoni ya wena kambe wa tshemba leswaku yi endliwe hi munhu, a hi swona? [Yimela nhlamulo.] Ku ni swo tala leswi hi nga swi tivaka hi Muvumbi. Loko u lava ku tiva swo tala, ndzi nga tsakela ku ku hlamusela leswi ndzi swi dyondzeke hi yena.”
Lungheka
Bibele yi vula leswaku u fanele u ‘lunghekela ku tihlamulela emahlweni ka mani na mani la lavaka ku tiva hi ta ntshembo lowu u nga na wona, kambe u swi endla hi moya wo rhula ni xichavo lexi enteke.’ (1 Petro 3:15) Kutani, xiya swilo swimbirhi—leswi u swi vulaka ni ndlela leyi u swi vulaka ha yona.
Leswi u swi vulaka. Ndlela leyi u rhandzaka Xikwembu ha yona i ya nkoka naswona yi nga ku pfuna leswaku u vulavula hi xona. Kambe ku byela van’wana hi ndlela leyi u xi rhandzaka ha yona a swi enelanga ku va khorwisa leswaku xi tumbuluxe swilo hinkwaswo. Swi nga va kahle ku tirhisa swikombiso leswi nga eka ntumbuluko ku kombisa leswaku swilo swi lo tumbuluxiwa.
Ndlela leyi u swi vulaka ha yona. Titshembe kambe u nga vi loyi u delelaka kumbe ku tiendla onge u tiva ngopfu. Vanhu va nga ha amukela vonelo ra wena ntsena loko u xixima leswi va swi pfumelaka ni mfanelo ya vona yo tiendlela swiboho.
“Ndzi tshemba leswaku i swa nkoka ku va loyi u nga deleliki kumbe u va mativa hinkwaswo. Swi nga va kahle ku vulavula hi ndlela ya xichavo.”—Elaine.
Switirhisiwa leswi nga ku pfunaka ku hlamusela leswi u swi pfumelaka
Nhwanyana la vuriwaka Alicia u ri: “Loko hi nga lunghekanga, hi ta tshama hi miyerile leswaku hi nga khomisiwi tingana.” Hilaha Alicia a vulaka hakona, ku lunghiselela swi endla leswaku u humelela. Jenna u ri: “Ndzi titwa ndzi ntshunxekile ku vulavula hi ku tumbuluxiwa ka swilo loko ndzi ri ni xikombiso lexi olovaka lexi ndzi nga xi tirhisaka ku seketela leswi ndzi swi pfumelaka.”
U nga swi kuma kwihi swikombiso swo tano? Vantshwa vo tala va humelerile hi ku tirhisa minkandziyiso leyi landzelaka:
The Origin of Life
—Five Questions Worth Asking
The Wonders of Creation Reveal God’s Glory (vhidiyo)
Nxaxamelo wa “Xana Yi Lo Endliwa?” eka magazini wa Xalamuka! (Thayipa rungula [ku katsa ni mintshaho] “xana yi lo endliwa” ebokisini ro secha eka Watchtower LAYIBURARI YA LE KA WEB SITE.)
Tirhisa Watchtower LAYIBURARI YA LE KA WEB SITE ku endla ndzavisiso lowu engetelekeke.
U nga tlhela u pfuneka loko u endla ndzavisiso eka swihloko leswi swa ha ku hundzaka swa nxaxamelo wa “Xana Swilo Swi Lo Tumbuluxiwa Kumbe Swi Lo Tiendlekela?”
Xiyenge 2: Ha Yini U Fanele U Tiva Hi Ku Tiendlekela Ka Swilo?
Xiyenge 3: Ha Yini U Fanele U Tshemba Leswaku Swilo Swi Lo Tumbuluxiwa?
Xitsundzuxo: Hlawula swikombiso leswi wena swi ku khorwisaka. Swi ta ku olovela leswaku u swi tsundzuka naswona u ta swi kota ku swi hlamusela u nga chavi. Ringeta ku tirhisa tindlela leti nga ta ku pfuna ku hlamusela leswi u swi pfumelaka.


text:
Bibele Eka Web Site Leyi | VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Pisalema 79:1-13
Miloti ya Asafa.79 Oho Xikwembu, matiko ma tile endzhakeniya wena;+Ma thyakise tempele ya wena yo kwetsima;+Ma endle Yerusalema wu va nhulu ya marhumbi.+2 Ma teke ntsumbu wa malandza ya wena ma wu nyika tinyenyana ta matilo leswaku wu va swakudya swa tona,+Nyama ya lava tshembekeke va wena eka swivandzana swo leva swa misava.+3 Va chulule ngati ya vona ku fana ni matiKu rhendzela Yerusalema, naswona a nga kona la va lahlaka.+4 Hi ve ndzhukano eka vaakelani va hina,+Xihlekulo ni xisandzu eka lava va hi rhendzeleke.+5 Oho Yehovha, xana u ta hlundzuka ku fikela rini? Hilaha ku nga heriki?+Xana ku hiseka ka wena ku ta pfurha ku fana ni ndzilo ku fikela rini?+6 Chululela vukarhi bya wena ehenhla ka matiko lama nga ku tivangiki,+Ni le henhla ka mimfumo leyi nga ri vitanangiki vito ra wena.+7 Hikuva ma dye Yakobe,+Naswona ma lovise ndhawu yakwe yo tshama eka yona.+8 U nga tsundzuki swidyoho swa vakokwana eka hina.+Hatlisa! Tintswalo ta wena a ti hi hlangavete,+Hikuva hi endliwe swisiwana ngopfu.+9 Hi pfune, Wena Xikwembu xa ku ponisiwa ka hina,+Hikwalaho ka ku vangama ka vito ra wena;+Hi kutsule u tlhela u funengeta swidyoho swa hina hikwalaho ka vito ra wena.+10 Ha yini matiko ma fanele ma ku: “Xikwembu xa vona xi kwihi?”+Exikarhi ka matiko a ku tiviwe emahlweni ka mahlo ya hina+Ku rihiseriwa ka ngati leyi halatiweke ya malandza ya wena.+11 Onge nhlomulo wa mukhotsiwa wu nga fika emahlweni ka wena.+Hi ku ya hi vukulu bya voko ra wena, hlayisa lava yaka eku feni.+12 Tlherisela vaakelani va hina ka nkombo exifuveni xa vona+Ndzhukano lowu va ku rhukaneke ha wona, Wena Yehovha.+13 Loko ku ri hina vanhu va wena ni ntlhambi wa madyelo ya wena,+Hi ta ku nkhensa hilaha ku nga riki na makumu;Hi ta vula ku dzuneka ka wena ku suka eka xitukulwana xin’wana ku ya eka xitukulwana xin’wana.+


text:
TXIENGE 4
Nzila yo thumisa male
“Makungo ma tsaniswa ngu txialakanyiso.”
Hotshethu ha yi lava male ti to hi xava si si lawako ngu mwaya wathu. (Swivuriso 30:8) Ditshuri ti to ‘male njivhikelo’. (Eklesiasta 7:12) Kota vatekani, ti nga mi nemelela ku bhulisana ngu ta timale, kambe mi nga yi tumeleleni yi mi vangela sikarato mwayani kwanu. (Vaefesu 4:32) Vatekani va fanete ku thembana ni ku engisana va txi maha sisungo sa nzila yi va no yi thumisa ngu yona male.
1 MAHANI KWATI MALULAMISELO O THUMISA MALE
ATI DIBHIBHELE DI TI WOMBAKO: “I mani kwanu, awu a lavako kuaka txitezi txa kudingilila ka txona, a si thangiko ngu kukhalahatsha a txi bala mtengo wa si si lavekako, a txi wonisisa ti to mwendo si nga eneta mthumo kani?” (Luka 14:28) Nda lisima kubhula ngu nzila yi mi lavako kuthumisa male ngu yona. (Amosi 3:3) Mahani motshe txisungo txa si milavako ku si xava ni male yi mi lavako ku yi thumisa. (Swivuriso 31:16) Ku va ni male yo xava txo kari kha ti wombi tona ti to u fanete ku txi xava. Duketa kuvayilela kumaha txikweneti. Thumisani male yi mi ku nayo basi.
NGU TIHI TI U NGA TI MAHAKO:
Mi di saletwe ngu male ngu magwito ka mtxima, mi nga bhulisana ti to mi maha txani ngu yona
Mi di ni txikweneti, hungulani kuxava si mi si lavako. Ngu txikombiso, makhaloni yo dya txitolo i tshuko mi tibhikela
2 U NGA SISI TXILO KAMBE AMUKELA TXIVHUNO
ATI DIBHIBHELE DI TI WOMBAKO: “Hi thela kota ngu kumaha mithumo ya yinene i singa masoni ka Jehovha dwe, kambe ni masoni ka vathu.” (2 Vakorinto 8:21, Vuhundzuluxeri Bya Misava Leyintswa Bya Matsalwa, NM) Gela mkatako ti to u hola male muni ni ti to u thumisa male muni.
Mbimo yimwane ni yimwane bhulani ngu ti mi lavako ku maha tona ngu male. (Swivuriso 13:10) Ku bhulisana ngu mathumiselo a male ti na mi vhuna kuxayisa kudikha mwayani kwanu. U nga teke m’holo wako kota male yako wekha kambe i male ya mwaya.
NGU TIHI TI U NGA TI MAHAKO:
Tumelelanani ti to i male muni ayi mmwane ni mmwane a nga yi thumisako hambi mi sa bhulisana
Mi nga rinzeleni ti to ku humelela sikarato ngu mhaka ya male i di kona mi no khata kubhula mayelana ni ta timale


text:
SWIENDLAKALONKULU SWA LEMBE LERI NGA HUNDZA
“Mi Vaakelani Lavanene”
HI May 7 na 8, 2016, vanhu lava a va ri endhawini leyi vaendzi va fikelaka eka yona entsindza wa misava hinkwayo e25 Columbia Heights, Brooklyn, le New York, a va nga ha tikoti hi ku tsaka. Hambileswi hi mahelovhiki vaendzi a va nga pfumeleriwi ku valanga, eka xiendlakalo lexi, vaakelani lava tshamaka ekusuhi ni le Bethele va rhambiwile leswaku va ta valanga ndhawu leyi nga ni nkombiso wa matimu ya Bibele.
Tsima leri ro rhamba vanhu ri nyikele vumbhoni endhawini yoleyo naswona lava katsekeke eka rona va vuyeriwile. A swi khutaza swinene ku vona ndlela leyinene leyi lava ku nga khale va ri vaakelani va hina va anguleke ha yona.
Wanuna un’wana u te: “Ndzi tshame etindhawini to hambanahambana [leti nga ekusuhi na le Bethele] ku sukela hi va-1960, naswona a mi ri vaakelani lavanene. Hi ta mi kumbuka swinene, hi navela leswaku mi nga ka nga mi nga fambi.”
Wansati un’wana u te: “Xiphemu lexi xa doroba leri a xi ta va xi nga hluvukanga hi ndlela leyi loko a mi nga akanga eka xona. Ha nkhensa swinene leswi mi veke vaakelani va hina ku ringani malembe lawa hinkwawo.”
Maphayona yo tala lama hlanganiseke nsimu ya le ndhawini yoleyo a ma tsakisiwa hi ndlela leyi vanhu va kwalaho a va angula ha yona. Wanuna loyi a welaka eka ntlawa lowu langutelaka miako, u kombise ndlela leyi a yi tlangelaka ha yona nhlengeletano ya hina kutani a vula leswaku u kombela ku khomeriwa hi leswi a nga ta va a nga ri kona hi nkarhi wolowo wo valanga.
Vuyelo bya ku valanga loku byi ve lebyi khutazaka swinene. Eka masiku mambirhi, ku te vaendzi va 48 lava nga riki Timbhoni leswaku va ta vona nkombiso wa Bibele. Hi nkarhi wo valanga, a ku ri ni swirho swa ndyangu wa Bethele swo hlayanyana endhawini leyi ku fikelaka vaendzi eka yona leswaku swi ta amukela vanhu ni ku tlhela swi bula ni vaakelani lava endzeke.
Sally, muntshwa loyi a nga emalembeni ya va-20, u hete hafu ya awara eka nkombiso wolowo. Loko a fika, maphayona lama n’wi nyikeke xirhambo a ma ri endhawini leyi vaendzi va fikelaka eka yona. Sally u vule leswaku a nga swi tivi leswaku ku ni nkombiso wa Bibele. Maphayona ma n’wi byele leswaku swa tsakisa ku hlangana ni muntshwa loyi a dyondzekeke loyi a rhandzaka Bibele. Sally u te: “Bibele i ya nkoka. Hi yona ndlela yin’we ntsena leyi hi nga tivaka rungula ra Xikwembu. I ya nkoka swinene evuton’wini bya hina.”
Sally u vule leswaku ndlela leyi a a rhandza Bibele ha yona yi endle leswaku a dyondza Xilatini na Xigriki tanihi leswi a byi rhandza swinene vuhundzuluxeri. U vule leswaku vuhundzuluxeri lebyi pakanisaka i bya nkoka lerova a byi fanelanga byi fambisana ni makungu ya munhu. Loko maphayona ma byele Sally leswaku website ya hina ya jw.org yi ni minkandziyiso leyi sekeriweke eBibeleni leyi hundzuluxeriweke hi tindzimi to tlula 800, swi n’wi hlamarisile swinene ni ku tlhela swi n’wi tsakisa. Loko vamakwerhu volavo va n’wi hlamusela leswi vahundzuluxeri va swi endleke hi vito ra Yehovha, swi n’wi hlamarisile kutani a ku: “Ha yini vito ra Yehovha ri susiwile eBibeleni?” Loko se a famba u te: “Vanhu lava i vaakelani lavanene eka tindhawu hinkwato leti ndzi tshameke eka tona.”
Hi Musumbhunuku endzhaku ka loko ku valanga ku hundzile, mufundhisi un’wana u ye eka John loyi a nga eBethele loyi a ri karhi a chumayela hi ku tirhisa xigolonyana xa minkandziyiso ekusuhi ni le Bethele. U byele John ndlela leyi swi n’wi tsakiseke ha yona ku ta valanga ni ndlela leyi swi tsakisaka ha yona leswaku hi landzela Bibele. Endzhaku ka loko va bule ku ringana nkarhinyana, hi xitshuketa u te: “Ndzi ti hlundzukerile Timbhoni!” Leswi John a nga n’wi twisisi u n’wi vutise leswaku ha yini. Kutani u te: “Hi ku va ma rhurha! MI NGA FAMBI! Xavani miako leyikulu kumbe mi aka miako leyi mi yi lavaka, kambe mi nga fambi. Mi endle leswaku ndhawu leyi yi hluvuka. Swa ndzi hlundzukisa swinene leswi mi rhurhaka laha!”
Hi ku angarhela, tsima ro rhamba vanhu leswaku va ta valanga ni nkombiso wa Bibele swi nyikele vumbhoni lebyinene eka vanhu va le ndhawini yoleyo naswona vaakelani va hina va tive vito ra Xikwembu ku tlula eku sunguleni.


text:
XIHONDZO XO RINDZA (NKANDZIYISO WA VANDLHA) January 2018
Nkandziyiso lowu wu ni swihloko leswi dyondziwaka evandlheni ku sukela hi February 26 ku ya eka April 1, 2018.
THEY OFFERED THEMSELVES WILLINGLY
Va Tinyiketele Hi Ku Tirhandzela—eMadagascar
Twana hi ta vatirheli va Xikwembu lava tinyiketeleke ku ya tirha eMadagascar laha ku nga ni nsimu leyikulu swinene.
“Loyi A Karhaleke U N’wi Nyika Matimba”
Loko makumu ma ya ma tshinela, hi nga langutela leswaku swiphiqo swi ya swi nyanya. Ndzimana ya lembe ya 2018 yi hi tsundzuxa ku kombela matimba eka Yehovha.
Xitsundzuxo Xi Endla Leswaku Hi Va Ni Vun’we
Hi tihi tindlela leti hi nga tiyisaka vun’we bya hina ha tona? Xitsundzuxo xo hetelela xi ta va rini?
Ha Yini Hi Fanele Hi Nyika Loyi A Nga Na Swilo Hinkwaswo?
Ndlela yin’wana leyi hi kombisaka ha yona leswaku hi rhandza xikwembu ha yona i ku nyikela. Hi vuyeriwa njhani loko hi nyika Yehovha swilo swa hina swa nkoka?
I Rirhandzu Ra Muxaka Muni Leri Nga Hi Tiselaka Ntsako Wa Xiviri?
I ku hambana kwihi loku nga kona eka rirhandzu ra ntiyiso ni leri ku vulavuriweke ha rona eka 2 Timotiya 3:2-4? Nhlamulo ya kona yi ta hi pfuna ku kuma ntsako wa xiviri.
Vana Ni Vuxiyaxiya Loko U Tirhisana Ni Vanhu Vo Hambanahambana
Hi kwihi ku hambana loku nga kona exikarhi ka vanhu lava gandzeriki Yehovha ni lava n’wi gandzelaka?
Xana A Wu Swi Tiva?
Xana vaisrayele va khale a va yi tirhisa misinya ya milawu ya leswaku va lulamisa timholovo?


text:
Johanisii 1:1
"U rangani ha zwoṱhe Ipfi o vha e hone,
huno Ipfi o vha e na Mudzimu, nahone e Ene Mudzimu."
Shango line ra dzula khalo ndi tshiendedzi tsho fhateaho vhukuma tshi dilangulaho. Nga kha u tshila, u kunda, na lufu ri tanziela lunako, minukhelelo, lufuno na muzika. Kha vha do elekanya izwi zwi tevhelaho: Divhambalo, ndila dza kuhumbulele kwa zwa matshilo, lutavula,vhuvhi, vhulimi, u ambisana , dzinaledzi na tshingamu; izwi zwithu zwo vha hone u bva kha a huna? Zwo sokou tshenwa zwi hone shuu…?
Kha mirafho yothe yo no vhuyaho ya vha hone fhano Lifhasini, rine ari na tshine ra nga banda ngatsho kha u sa kona u vhona kana u tenda u vha hone ha Mudzia-Saentsi na Mbalo we a thoma zwothe zwo ri tangaho. Madzuloni a u sa kholwa ri tea u akhamala nga nyofho dza u thonifha Onoyo.
Kha minwaha i linganaho zwigidi zwiraru (3,000) zwo fhiraho khosi Davida wa Isiraele o nwala kha Psalme 8:3-4 uri: “Ndi tshi vhona litadulu lau, mishumo ya minwe yau, na dzinaledzi dze wa dzi vhea, Ndi ri muthu u tou vha mini U tshi mu elelwa? Naa nwana wa muthu u tou vha mini U tshi mutonda?”
More creation science information is available regarding:
Biology, Geology, Archaeology, Paleontology, Astronomy, Evolution, Intelligent Design,
Adam & Eve, Noah's Ark, the Ice Age, the Garden of Eden, and Earth History.Article (in English) on: Dinosaurs
Article (in English) on: Giraffes
Article (in English) on: Woodpeckers
Article (in English) on: Bats
-- Other Articles in English HERE --


text:
Vakulu Ni Malandza Ya Vutirheli—Dyondzani Eka Timotiya
EMISAVENI hinkwayo, magidi ya vavanuna lava nga Timbhoni ta Yehovha va ve vakulu kumbe malandza ya vutirheli eka lembe leri nga hundza. Loko u ri un’wana wa vamakwerhu volavo lava rhandzekaka, a swi kanakanisi leswaku wa ri tsakela lunghelo ra wena lerintshwa.
Hambiswiritano, a swi hlamarisi loko u titwa u ri ni ku chavanyana. Jason nkulu loyi a ha riki muntshwa u te: “Loko ndzi va nkulu, a ndzi twa onge a ndzi nge swi koti ku hetisisa vutihlamuleri bya mina lebyintshwa.” Muxe na Yeremiya, na vona a va titwa va nga faneleki loko va kuma xiavelo lexi humaka eka Yehovha. (Eks. 4:10; Yer. 1:6) Loko u titwa hi ndlela leyi fanaka, i yini lexi nga ku pfunaka leswaku u ya emahlweni u endla nhluvuko? Xiya xikombiso xa Timotiya loyi a ri mudyondzisiwa wa Mukreste.—Mint. 16:1-3.
TEKELELA XIKOMBISO XA TIMOTIYA
Kumbexana Timotiya a ri ni malembe ya kwalomu ka 20, loko muapostola Pawulo a n’wi rhamba leswaku a ya tirha na yena entirhweni wa vurhumiwa. Swi nga ha endleka leswaku tanihi leswi Timotiya a ha ri muntshwa, a nga titshembi naswona a kanakana ku amukela xiavelo xexo. (1 Tim. 4:11, 12; 2 Tim. 1:1, 2, 7) Hambiswiritano, endzhaku ka malembe ya khume, Pawulo u byele vandlha ra le Filipiya a ku: “Ndzi ni ntshembo eka Hosi Yesu leswaku ndzi ta rhuma Timotiya eka n’wina hi ku hatlisa . . . Hikuva a ndzi na un’wana la nga ni mboyamelo wo fana ni wa yena.”—Filp. 2:19, 20.
I yini lexi endleke leswaku Timotiya a va nkulu loyi a nga xikombiso lexinene? Xiya swilo swa tsevu leswi hi nga swi dyondzaka eka xikombiso xakwe.
1. A a khathala swinene hi vanhu. Pawulo u byele vamakwerhu va le Filipiya a ku: “[Timotiya u] ta swi khathalela hakunene swilo leswi khumbaka n’wina.” (Filp. 2:20) Entiyisweni, Timotiya a a khathala hi vanhu. A khathala hi vuxaka bya vona na Xikwembu naswona a tikarhatela ku va pfuna.
Papalata ku fana ni muchayeri wa bazi leri dumeke loyi a tikarhatelaka ku fika hi nkarhi eka xitichi xin’wana ni xin’wana ku tlula ku khandziyisa vanhu. William la nga ni malembe yo tlula 20 a ri nkulu u tsundzuxa lava ha ku vaka vakulu u ri: “Rhandzani vamakwerhu. Khathalani hi swilaveko swa vona ku tlula mintirho ya vandlha.”
2. A a rhangisa ntirho wo chumayela. Loko Pawulo a fanisa Timotiya ni van’wana u te: “Hinkwavo va lava leswi vuyerisaka vona ntsena, ku nga ri swa Kreste Yesu.” (Filp. 2:21) Pawulo a ri eRhoma loko a tsala marito wolawo. U xiye leswaku vamakwerhu va kwalaho a va khomeke ngopfu hi mintirho ya vona vini. Hi ndlela yo karhi a va nga tikarhati entirhweni wa Yehovha. Kambe Timotiya a nga ri tano! Loko a pfulekeriwe hi nkarhi wo yisa mahungu lamanene emahlweni, a ri ni langutelo leri fanaka ni ra Esaya loyi a nga te: “Hi mina loyi! Ndzi rhume.”—Esa. 6:8.
U nga swi kotisa ku yini ku ringanisela eka mintirho ya wena n’wini swin’we ni vutihlamuleri bya le vandlheni? Xo sungula, rhangisa swilo swa nkoka. Pawulo u khutaze a ku: “Tiyiseka hi swilo swa nkoka swinene.” (Filp. 1:10) Mikarhi hinkwayo rhangisa mintirho ya Xikwembu. Xa vumbirhi, hunguta swilo leswi nga riki swa nkoka. Tshika ku endla swilo leswi nga ku dyelaka nkarhi ni matimba. Pawulo u khutaze Timotiya a ku: “Balekela ku navela loku fambisanaka ni vuntshwa, kambe lavisisa ku lulama, ripfumelo, rirhandzu, ku rhula.”—2 Tim. 2:22.
3. U tirhe hi matimba entirhweni wo kwetsima. Pawulo u tsundzuxe Vafilipiya a ku: “Ma xi tiva xitiyisekiso lexi [Timotiya] a xi nyikeleke hi yexe, leswaku ku fana ni n’wana na tatana u tirhe na mina ku yisa mahungu lamanene emahlweni.” (Filp. 2:22) Timotiya a nga ri lolo. A a tirha hi matimba loko a ri na Pawulo naswona sweswo swi endle leswaku va rhandzana swinene.
Namuntlha, ntirho wu lo vuya enhlengeletanweni ya Xikwembu. Ntirho wolowo wu tisa ntsako naswona wu nga ku endla u va ni vuxaka lebyinene ni vamakwerhu. Hikwalaho, tshama u ri ni “swo tala swo swi endla entirhweni wa Hosi.”—1 Kor. 15:58.
4. U tirhise leswi a swi dyondzeke. Pawulo u tsalele Timotiya a ku: “Wena u landzelerisise dyondzo ya mina, ndlela ya mina ya vutomi, xikongomelo xa mina, ripfumelo ra mina, ku va ni mbilu yo leha ka mina, rirhandzu ra mina, ku tiyisela ka mina.” (2 Tim. 3:10) Leswi Timotiya a tirhisa leswi a swi dyondzeke, u nyikiwe vutihlamuleri lebyi engetelekeke.—1 Kor. 4:17.
Xana u kona loyi a ku pfunaka leswaku u va ni ntokoto? Loko swi nga ri tano, kombela un’wana leswaku a ku pfuna. Tom, la nga ni malembe yo tala a ri nkulu, loko a tsundzuka u ri: “Nkulu un’wana la nga ni ntokoto a a tiyimisele ku ndzi pfuna naswona u ndzi letele hi ndlela leyinene ngopfu. A ndzi tshamela ku kombela switsundzuxo eka yena naswona a ndzi swi tirhisa. Sweswo swi ndzi pfune leswaku ndzi titshemba.”
5. U ye emahlweni a ti letela. Pawulo u khutaze Timotiya a ku: “Tiletele hi xikongomelo xa ku tinyiketela loku nga ni vukwembu.” (1 Tim. 4:7) Mutsutsumi a nga ha va a ri na muleteri kambe na yena u fanele a ti letela. Pawulo u khutaze Timotiya a ku: “Yana emahlweni u tinyiketela eku hlayeni ka le rivaleni, eku khongoteleni, eku dyondziseni. . . . Anakanyisisa hi swilo leswi; u dzika eka swona, leswaku ku ya emahlweni ka wena ku vonaka eka vanhu hinkwavo.”—1 Tim. 4:13-15.
Na wena u fanele u ya emahlweni u tikarhatela ku antswisa vuswikoti bya wena. Tshama u ri karhi u fambisana ni nhlengeletano ya Yehovha. Nakambe, papalata ku titshemba ngopfu lerova u anakanya leswaku u ni ntokoto wo tala lerova u nga swi kota ku tamela xiyimo xin’wana ni xin’wana handle ko endla ndzavisiso. Tekelela Timotiya hi ku “nyikela nyingiso lowu hambetaka eka wena ni le ku dyondziseni ka wena.”—1 Tim. 4:16.
6. A titshege hi moya wa Yehovha. Loko Pawulo a anakanyisisa hi vutirheli bya Timotiya, u n’wi tsundzuxe a ku: “Hlayisa swilo leswi leswinene, leswi u tamerisiweke swona hi moya lowo kwetsima lowu tshamaka eka hina.” (2 Tim. 1:14) Leswaku a hetisisa vutirheli byakwe, a fanele a titshega hi moya wa Xikwembu.
Donald, loyi a nga nkulu ku ringana malembe yo tala u ri: “Vakulu ni malandza ya vutirheli va fanele va tlangela vuxaka lebyi va nga na byona na Xikwembu. Lava va endlaka tano, ‘va ta tshama va ri ni ntamu.’ Lava khongelelaka moya wa Xikwembu ni ku hlakulela timfanelo ta wona, va ta va nkateko eka vamakwerhu.”—Ps. 84:7; 1 Pet. 4:11.
RHANDZA LUNGHELO RA WENA
Swi tsakisa swinene ku vona lava va ha ku vaka vakulu ni malandza ya vutirheli ku fana na wena, va endla nhluvuko eka ntirho wa Yehovha. Jason, loyi a boxiweke eku sunguleni u ri: “Ku sukela loko ndzi ri nkulu, ndzi dyondze swo tala naswona ndzi dyondze ni ku titshemba. Sweswi ndzi xi rhandza swinene xiavelo xa mina naswona ndzi xi teka xi ri lunghelo lerikulu!”
Xana u ta ya emahlweni u endla nhluvuko entirhweni wa Yehovha? Tiyimisele ku dyondza eka xikombiso xa Timotiya. Kutani, na wena u ta va nkateko eka vanhu va Xikwembu.


text:
Kwakwa Ra Sekwa
Lava hoxeke xandla eka swirungulwana leswi i vadyondzisi hinkwavo eka Malamulele; VD. Salane, C. Chauke, M.S. Maluleke, M.R. Makhubele M.T. Babane na S.J. Malungana. More
Lava hoxeke xandla eka swirungulwana leswi i vadyondzisi hinkwavo eka Malamulele; VD. Salane, C. Chauke, M.S. Maluleke, M.R. Makhubele M.T. Babane na S.J. Malungana.
Tsalwa leri i nhlengelo wa swirungulwana swa muxaka wa swona n'wini. Khale, vatsari a va papalata minkongomelo ya swilo leswi humellelaka siku ku tsariwa hi timhaka to voyamela eka vukhongeri no chumayela. Kambe namutlha a swi tsala hi timhaka ta swilo leswi humelellaka eka vutomi bya masiku hinkwawo. Swirungulwana leswi nga endzeni ka tsalwa leri swi dyondzisa lavantshwa ni lavakulu leswaku va fanele ku hundzuka eka leswo biha, ku dyondzisa ku tiyimisela evuton'wini, ku laya ni leswaku muhlayi a tiva swihlawulekisi swa swirungulwana.
Available ebook formats:
epub
mobi
lrf
pdb
txt
html


text:
Vaveleki—Vhunani vanana vanu ti to ve va ni “wuzivi awu wu yisako kuhanyiswani”
“Kukhukhela ha wananani kwako, wa yi ziva Mibhalo yo sawuleka, yona yina ni mtamo wa ku ku ninga wuzivi, awu wu yisako kuhanyiswani.”—2 TIMOTI 3:15.
TINDANDO: 130, 88
1, 2. Ngu tihi ati vaveleki vamwani va ti thavako ti to ti nga humelela ka vanana vawe ngako va txi bhabhatiswa?
VAGONDI vo tala va Bhiblia va tiningetete ka Jehovha ni kubhabhatiswa. Wungi wawe mbanana va Tifakazi, se va sawute nzila ya yinene ngutu ya wutomi. (Masalmo 1:1-3) Ngako u di Mkristu awu a ku ni vanana, kha ti kanakanisi ti to u emete kuwona mwanana wako a txi bhabhatiswa ditshiku dimwani.—Fananisa 3 Johani 4.
2 Kambe u nga thuka u thava. Ti nga maha se u di woni vaphya vamwani va txi bhabhatiswa kambe ngu kutshimbila ka mbimo ve khata kutshumelela msana. Vamwani va to so leka ditshuri. Se u nga thuka u pimisa ti to mwanana wako a na khata kuthumela Jehovha kambe e gwita e leka lirando ali a nga ti nalo ngu ditshuri. Mwanana wako ti nga maha e khata kufana ni Makristu a kale a dibanza da Efesa. Jesu a va gete tiya: “U lekile lirando lako lo khata.” (Mtuletelo 2:4) U nga vhunisa kutxani vanana vako ku va ni lirando lo tsana ni ‘kukula va txi ya kuhanyiswani’? (1 Pedro 2:2) Txikombiso txa Timoti txi nga hi vhuna.
“WA YI ZIVA MIBHALO YO SAWULEKA”
3. a) Ngu yihi mbimo yi Timoti a nga va Mkristu ngu yona? Ni ku a mahile txani ngu ti a nga ti gonda? b) Ngu tihi timhaka tiraru ati Paulo a nga wombawomba ngu tona ngu Timoti?
3 Ngu dilembe da 47 mpostoli Paulo a endete Listra ngu dikhambi do khata. Ti nga maha Timoti a di vite Mkristu i di ngadi mfana ngu mbimo yi a nga gonda tigondo ta Jesu. Ene a thumisile ati a nga ti ti gonda, se msana ka malembe a tsimbite ni Paulo. Msana ka 16 wa malembe, Paulo a bhalete Timoti a txi khene: “Aniko awe, zumba u di tsani ka tiya u nga gonda, u txi [kujeteleka ku, Tradução do Novo Mundo] ti tumela ngu kuva i di ta ditshuri. Kukhukhela ha wananani kwako, wa yi ziva Mibhalo yo sawuleka [Mibhalo ya Txihebheru], yona yina ni mtamo wa ku ku ninga wuzivi, awu wu yisako kuhanyiswani ngu kukholwa ka Kristu Jesu. (2 Timoti 3:14, 15) Wona ti to Paulo a ti khene Timoti (1) wa yi ziva Mibhalo yo Sawuleka, (2) ati a nga ti gonda a kujetelekile ku ti tumela, ni ku (3) a ni wuzivi wu wu yisako kuhanyiswani ngu kukholwa ka Kristu Jesu.
Hambi vanana va vadotho va nga gonda simahakalo ni vathu va mu ka Bhiblia
4. U nga thumisa txani kasiku u gondisa vanana vako? (Wona mfota wu wu ku makhatoni.)
4 Kota mveleki, u lava ti to vanana vako ve ziva mibhalo yo sawuleka, yi yi patako Mibhalo ya Txihebheru ni ya Txigriki. Hambi vanana va vadotho va nga gonda simahakalo ni vathu va mu ka Bhiblia. Sengeletano ya Jehovha yi humisile mabhuku, mabroxura ni tivhidhiyo kasiku vaveleki ve gondisa vanana vawe. Ngu sihi asi si ku ho ngu lidimi lako? Vanana vako ti lava ve ziva ati ti ku mu ka Bhiblia kasiku ve aka wuxaka wo tsana ni Jehovha.
“U KUJETELEKILE KU TI TUMELA”
5. a) Ti womba txani “kukujeteleka ku ti tumela”? b) Hi tizivisa kutxani ti to Timoti a ti ni likholo lo tsana?
5 Kugondisa vanana ngu simahakalo ni vathu va mu ka Bhiblia kha ta enela. U nga divale ti to Timoti a “kujetelekile ku ti tumela.” Paulo a thumisile dipswi da Txigriki adi di wombako “kutsaniseka” mwendo “kukholwa ti to mhaka yo kari i ditshuri.” Timoti a zivile Mibhalo ya Txihebheru “kukhukhela ha wananani” i ku ti to, i di ngadi txifanyana. Msana keto, ene a khotwe ti to Jesu i ti Mesiya. Likholo la Timoti li ti tsani ha ko za e bhabhatiswa ni kuthuma kumweko ni Paulo kota murumiwa.
6. U nga va vhunisa kutxani vanana vako ti to ve va ni likholo ka Bhiblia?
6 Se u nga va vhunisa ku txani vanana vako ti to ve aka likholo lo tsana kufana ni Timoti, a ha ko za ni vona ve “kujeteleka ku ti tumela”? Txo khata, laphisa mbilu. Ti teka mbimo kuaka likholo lo tsana. U nga pimisi ti to vanana vako va na kholwa ka to kari nguku awe u kholwako ka tona. Mmwani ni mmwani a fanete e thumisa “wusikoti wakwe wo alakanya” ti to e va ni likholo ka Bhiblia. (Lera Varoma 12:1, NM.) Kota mveleki u nga maha to tala kasi kuvhuna vanana vako ve tsanisa likholo lawe, ngutu-ngutu va txi wotisa siwotiso. He woni txikombiso txa mwanathu mmwani.
7, 8. a) Thomas a ti kombisisa kutxani ti to wa laphisa mbilu a txi gondisa mwanana wakwe? b) Ina awe u khala kulaphisela mbilu mwanana wako?
7 Thomas, a ku ni mwanana wa txihoranana wa 11 wa malembe a khene mbimo yimwani txi mu wotisa siwotiso so fana ni siya: “Ina Jehovha a thumisile kutimahekela ka silo ti to kuva ni wutomi ha mafuni? mwendo “Ngu kutxani hi si zami kutshukwatisa ditiko dathu, ngu txikombiso, hi vhota mkoma?” Yimwani mbimo, Thomas a fanete e vayilela kugela mwanana wakwe ati a fanelako e kholwa ka tona. Ene wa tiziva ti to ati ti kholwisako m’thu ka ditshuri, hi nga ta boti, kambe nzikombiso so tala so hehuka.
8 Thomas wa tiziva kambe ti to ti lava e laphisa mbilu kasiku e gondisa mwanana wakwe. Ngu ditshuri, Makristu otshe ti lava me laphisa mbilu. (Vakolosa 3:12) Thomas wa ti wona ti to ti na lava mbimo ni mabhulo ti to e vhuna mwanana wakwe ku va ni likholo. Ti lava e bhulisana nayo ngu ti a nga gonda mu ka Bhiblia. Thomas a khene: “Ani ni msikati wangu hi wotisa mwanana wathu ti to wa kholwa ati a ti gondako ni ku ta pfisiseka kani, ngutu-ngutu ka ti mhaka ta lisima. Ta hi tsakisa ngako a di ni txiwotiso. Ni ndina xamala i ti ku o tumela, nem a si wotisi txilo.”
Ti lava u laphisa mbilu kasiku u vhuna mwanana wako e aka likholo ka Dipswi da Txizimu
9. U nga va vhunisa kutxani vanana vako ti to ve kholwa ka Dipswi da Txizimu?
9 Ngako vaveleki va txi gondisa ngu laphisa mbilu, vanana vawe va na khata ku pfisisa “kuanama ni kulapha, kudemba ni kutshima” ka likholo. (Vaefesu 3:18) Hi nga va gondisa ngu kuya ngu tanga ni mapfisiselo awe. Se mbimo yi likholo lawe ka ti va ti gondako li tsanako, ti na va hehukela ku li lwela ka vamwani, kupata ni ka vagondi kulowe. (1 Pedro 3:15) Ngu txikombiso, ina vanana vako va nga sikota kutxhamusela ngu kuthumisa Bhiblia ti to kumaheka txani ngako m’thu a txi fa? Ina titxhamuselo ta Bhiblia ta pfisiseka kwawe? * (Wona txhamuselo ya hahatshi.) U nga divali ti to ti lava u laphisa mbilu kasiku u vhuna mwanana wako e aka likholo ka Dipswi da Txizimu, kambe eto ti na va ni wuyelo ya yinene.—Dhewuteronome 6:6, 7.
Txikombiso txako nja lisima ti to u vhuna vanana ti to ve va ni likholo
10. Ngu tihi ati i ku ta lisima mbimo yi u gondisako vanana vako?
10 Txa wumbidi, njikombiso txako. Ni txona njinene ti to u vhuna vanana ti to ve va ni likholo. Stephanie, a ku ni vanana vararu a khene: “Hambi mbimo yi i nga ti ngadi vadotho, ni ti fanete ni ti wotisa tiya ‘ina na vagela vanana vangu ati ani ti ni kholwisako ti to Jehovha wa ho, lirando lakwe ni kululama ka tinzila takwe? Ina vanana vangu va ti wona ti to ani ngu ditshuri na mu dhunda Jehovha?’ Ngako ani ni sa kujeteleka ku ti tumela, ni nge emeli ti to vanana vangu ve kujeteleka ku ti tumela.”
“WUZIVI WU WU HANYISAKO”
11, 12. Nji txani wuzivi? Ina kuva m’thu i di wa hombe ti womba ti to a vitute ngu didhawa da moya?
11 Se hi gondile ti to Timoti a ti ni (1) wuzivi wa Mibhalo ni (2) kutsaniseka ka ti a ti tumelako. Kambe Paulo a ti la kuwomba txani mbimo yi a nga khene mibhalo yo sawuleka yi ni “wuzivi wu wu hanyisako” Timoti?
12 Dibhuku da Estudo Perspicaz das Escrituras, Vholume 3 di womba ti to amu ka Bhiblia, wuzivi wu pata “wusikoti wo thumisa mapimo ni kupfisisa ngu nzila ya yinene ti to u lulamisa timhaka. Ngu hambana ni wuphukuphuku.” Bhiblia yi womba ti to “wuphukuphuku wu maneka mbiluni ka mfana.” (Mavingu 22:15) Aku wuzivi wu hambanako ni wuphukuphuku, wuzivi njikombiso tximwani txa kuvitwa. M’thu a maneka a di vitute ngu didhawa da moya nguku a thavako Jehovha ni kulava ku muengisa, i singa ngu ti to mbwa hombe.—Lera Masalmo 111:10.
13. Vaphya va nga tikombisisa kutxani ti to vona va ni wuzivi wu wu hanyisako?
13 Vaphya va va nga vitwa ngu didhawa da moya kha va ‘pengiswi ngu mavimbi ni kupepulwa ngu timoya’ ve yiswa kheya ni kheya ngu minavelo yawe mwendo ngu mkujetelo wa titanga tawe. (Vaefesu 4:14) Hahanze keto, “[mtamo wawe wo alakanya, NM]” wa ‘tolovetwa kuhambanisa to tshura ni to biha.’ (Vahebheru 5:14) Vona va maha sisungo sa sinene hambi va di vokha va si wonwi. (Vafilipiya 2:12) Wuzivi wo ngeto wa laveka ti to hi hanyiswa. (Lera Mavingu 24:14.) U nga vhunisa kutxani vanana vako ti to ve va ni wuzivi wonewo? Tilava ve wona ati i ku ta lisima ka wutomi wako. Ati u ti wombako ni ti u ti mahako, ti na va komba ti to u duketa kuhanya ngu milayo ya Bhiblia.—Varoma 2:21-23.
14, 15. a) Mphya wu a lavako kubhabhatiswa a fanete e alakanyisisa ngu txani? b) U nga m’vhunisa kutxani mwanana wako ti to e alakanyisisa ngu makatekwa o engisa Jehovha?
14 Ti to vanana vako ve aka likholo, kha ta enela ku va gela ati i ku ta tinene ni to biha. Ti lava u va vhuna ve alakanyisisa ngu siwotiso so fana ni siya: ‘Ngu kutxani Bhiblia yi txi tsimbisa timhaka ti ni wonako nga ta tsakisa? Ni nga tsaniseka ngu nzila yihi ti to milayo ya Bhiblia nja yinene mbimo yotshe?’—Isaya 48:17, 18.
15 Ngako mwanana wako a txi lava kubhabhatiswa, mu vhuni e alakanyisisa kwati ngu wutixamuleli wo va Fakazi ya Jehovha. A na alakanyisise ngu tiya: Ina wa wu wona wutixamuleli wa kona? Wuyelo? Sikarato? Ni ku ngu kutxani sikarato si txi palwa ngu wuyelo ya kona? (Marku 10:29, 30) Ti ni lisima kualakanyisisa ngu siwotiso soneso na a si se bhabhatiswa. Mu vhune e wona makatekwa o engisa ni wuyelo yo biha yo mbi engisa. U txi maha toneto, ti na bela mbiluni i singa kutumela dwe ti to kuhanya ngu milayo ya Bhiblia mbimo yotshe ti na va ta tinene kwakwe.—Dhewuteronome 30:19, 20.
NGAKO MPHYA WU A NGA BHABHATISWA A TXI KANAKANA
16. Vaveleki va nga maha txani ngako mwanana wawe wu a nga bhabhatiswa a txi khata ku kanakana?
16 U nga maha txani ngako mwanana wako wu a nga bhabhatiswa a txi khata kukanana ditshuri? Ngu txikombiso, ti nga maha mwanana wako a txi ndindwa ngu silo sa ditiko. Ti nga maha e khata kukanakana ti to ina kulondisela matshina a milayo ya Bhiblia ngu ditshuri ndinene ka wutomi? (Masalmo 73:1-3, 12, 13) Nzila yi awe u no angula ngu yona, yi nga mu gwesa ti to e leka mwendo e simama e thumela Jehovha. Hambi i di ngadi mwanana mwendo se a di kutenyana, u nga lwisani nayo. Kambe mu kombe ti to wa m’dhunda ni ti to u lava ku m’vhuna.
17, 18. Ngako mwanana a txi kanakana, vaveleki va nga m’vhunisa kutxani?
17 Mwanana wu a nga bhabhatiswa a tiningetete ka Jehovha. Etxo njithembiso txo randa Jehovha ni ku mthumela kupinda sotshe. (Lera Marku 12:30.) Jehovha a wona ku tiningetela kwathu kota txithembiso txo sawuleka, se nathu kha ha fanela ku txi tekela hahatshi. (Ekleziyaste 5:4, 5) Mhaka yiya ti lava u yi veka ha kubasani. Kambe kukhata gonda sileletelo asi sengeletano ya Jehovha yi si ningelako ka vaveleki. Se gwita u lava mbimo ya yinene, u bhula ni mwanana wako kwati u mu txhamusela ti to txisungo txo tiningetela ka Jehovha ni kubhabhatiswa hi nga msakano kambe txi ni makatekwa o tala.
18 Ngu txikombiso magwito ka dibhuku di di ku Os Jovens Perguntam — Respostas Práticas, Vholume 1 ka msungo wa mhaka wu ku: “Os pais perguntam,” u nga mana sileletelo sa sinene. Wu womba ti to vaveleki kha va fanela kututumela kualakanya ti to mwanana wawe o leka ditshuri, kambe va fanete ve mana aha txiwonga txi nga barama kona. Ti nga maha i di kuxaniswa ngu vangana mwendo txiwunda. Mwendo ti nga maha ve alakanya ti to vamwani va maha to tala ku va pala ka mthumo wa Jehovha. Sileletelo si tshumela si womba ti to mhaka yoneyo kha yi wombi ti to mwanana wako o lamba tigondo tako. Kambe ngu mtolovelo ti mahwa ngu sikarato asi va mananako naso. Sileletelo si gwita si ningela mawonelo ya nzila yi vaveleki va nga vhunako ngu yona mwanana wawe awu a kanakanako ditshuri.
19. Vaveleki va nga va vhunisa kutxani vanana vawe ti to ve mana “wuzivi wu wu hanyisako”?
19 Kota m’veleki, u ni wutixamuleli wa lisima ni lungelo yo “laya ngu sileleto ni tigondo ta Mkoma” vanana vako. (Vaefesu 6:4) Nga ha hi nga gonda ngu kona, eto ti womba ti to u fanete u gondisa Bhiblia vanana vako ni ku va vhuna ve kholwa ati va ti gondako. Ngako likholo lawe li di tsani, vona va na tsakela ku tiningetela ka Jehovha ni ku m’thumela ngu mbilu yotshe. Hi navela ti to Dipswi da Jehovha, moya wakwe wo sawuleka ni mizamo yanu si vhuna vanana vanu ti to ve mana “wuzivi wu wu hanyisako.”
^ par. 9 Mkongomiso wa gondo wa dibhuku di di ku “Bhiblia yi nga hi gondisa txani?” wunene ngutu ka vanana ni va hombe ti to ve pfisisa ni kuziva kutxhamusela ditshuri da Bhiblia. U nga di mana ka jw.org ngu tidimi to tala. Bela ka ENSINOS BÍBLICOS > AJUDAS PARA ESTUDAR A BÍBLIA.


text:
XIYENGE 1
Muvumbi U Nyike Munhu Paradeyisi
Xikwembu xi vumbe matilo ni misava swin’we ni swilo leswi hanyaka laha misaveni; xi tumbuluxe wanuna ni wansati lava hetisekeke kutani xi va veka entangeni wo xonga xi tlhela xi va nyika swileriso leswi a va fanele va swi yingisa
MARITO lama landzelaka ma vuriwa marito lama dumeke swinene lama tshameke ma tsariwa. Ma ri: “Eku sunguleni Xikwembu xi tumbuluxe matilo ni misava.” (Genesa 1:1) Hi marito wolawo yo olova kambe lama nga ni matimba, Bibele yi vulavula hi Munhu loyi a nga wa nkoka eMatsalweni yo Kwetsima, ku nga Yehovha Xikwembu xa matimba hinkwawo. Ndzimana yo sungula ya Bibele yi hi komba leswaku Xikwembu xi tumbuluxe swilo hinkwaswo ematilweni ni laha misaveni ku katsa ni pulanete ya hina. Tindzimana leti landzelaka ti hlamusela leswaku ku hundze nkarhi wo leha, lowu fanekiseriwaka hi masiku, Xikwembu xi ri karhi xi lunghisa misava leswaku hi ta hanya eka yona, xi endla swilo hinkwaswo swo hlamarisa leswi nga kona emisaveni.
Nchumu wo hlamarisa lowu Xikwembu xi nga wu tumbuluxa emisaveni i munhu. Munhu u endliwe hi xifaniso xa Xikwembu—u kota ku kombisa timfanelo leti Yehovha a nga na tona, to fana ni rirhandzu ni vutlhari. Xikwembu xi tumbuluxe munhu hi ntshuri wa misava. Hiloko xi n’wi thya vito ra Adamu kutani xi n’wi veka eparadeyisini, ku nga ntanga wa le Edeni. Xikwembu xi lo tiendlela hi xoxe ntanga wolowo, xi endla leswaku wu va ni mirhi yo xonga ni leyi vekaka mihandzu.
Xikwembu xi swi vonile leswaku wanuna u fanele a va ni munghana. Xi tirhise rimbambu rin’we ra Adamu leswaku xi endla wansati loyi hi ku famba ka nkarhi a nga thyiwa vito ra Evha, hiloko xi n’wi yisa eka Adamu a va nsati wakwe. Tanihi leswi Adamu a a tsakile swinene, u tlhokovetsele a ku: “Eku heteleleni leri i rhambu ra marhambu ya mina ni nyama ya nyama ya mina.” Hiloko Xikwembu xi ku: “Hikokwalaho wanuna u ta siya tata wakwe ni mana wakwe naswona u fanele ku namarhela nsati wakwe, kutani va fanele va va nyama yin’we.”—Genesa 2:22-24; 3:20.
Xikwembu xi nyike Adamu na Evha swileriso swimbirhi. Xo sungula, Xikwembu xi va byele leswaku va rima ni ku khathalela misava leyi a yi ri kaya ra vona nileswaku hi ku famba ka nkarhi va fanele va tata misava hi vana va vona. Xa vumbirhi, xi va byele leswaku va nga dyi mihandzu ya murhi wun’we ntsena eka yo tala leyi a yi ri kona entangeni wolowo lowukulu, ku nga “murhi wa ku tiva leswinene ni leswo biha.” (Genesa 2:17) A va ta fa loko va nga xi yingisi Xikwembu. Hi ku tirhisa swileriso sweswo, Xikwembu xi nyike vanhu volavo nkarhi wo kombisa leswaku va tsakela leswaku Xikwembu xi va Mufumi wa vona. Loko va yingisa, a va ta komba leswaku va ni rirhandzu nileswaku va nkhensa. A va ri ni swivangelo swo tala swa ku pfumela ku fumiwa hi ndlela yoleyo ya musa. Vanhu volavo a va hetisekile naswona a va nga ri na xidyoho. Bibele yi ri: “Xikwembu xi vona hinkwaswo leswi xi swi endleke, kutani waswivo, a swi ri swinene ngopfu.”—Genesa 1:31.
—Xi sekeriwe eka Genesa ndzima 1 na 2.